title: Jäsennin

text: Esimerkiksi C-kielen jäsennin tarkistaa, onko syöte C-ohjelmointikielen syntaksin mukainen ilmaisu ja XML-jäsennin tarkastaa, onko syöte XML-kielinen ilmaisu.


title: Jäsennin

text: Validoiva XML-jäsennin tarkistaa lisäksi, onko syöte XML-kielen yleisten sääntöjen mukainen ja onko se annetun dokumenttityyppimäärittelyn mukainen.


title: Jäsennin

text: Jäsentimet voidaan jakaa kahteen tyyppiin sen mukaan, missä järjestyksessä ne käyvät lävitse kielioppia. Tyypit ovatLL-jäsennin kutsuisi ensin alirutiinia, joka laajentaa :n, ja kutsuisi heti sen jälkeen alirutiinia, joka laajentaa :n joutuen näin ikuiseen rekursiosilmukkaan.


title: Mk

text: Mk tarkoittaa seuraavia:


title: Eleusiin mysteerit

text: Eleusiin mysteerit () olivat antiikin kreikkalaisen Demeterin ja Persefonen (mysteereissä nimellä "Korē") kultin initiaatio- eli vihkiytymisriittien nimitys. Riitit suoritettiin Eleusiin kaupungissa, joka kuului pitkään Ateenan alaisuuteen. Eleusiin mysteerit olivat koko antiikin kreikkalaisen maailman kuuluisin uskonnollinen juhla, ja niitä pidettiin merkittävimpinä kaikista antiikin ajan mysteerikulteista. Niitä vietettiin lähes tuhannen vuoden ajan, ja lopulta ne keräsivät paljon osanottajia koko antiikin maailmasta.


title: Eleusiin mysteerit

text: Mysteerien osanottajia oli kielletty paljastamasta vihkiytymismenojen tapahtumia sanallakaan, ja siksi seremonioista tiedetään edelleen melko vähän. Kreikkalaisessa kirjallisuudessa on vain vihjauksia mysteerien yksityiskohdista. Kultti liittyi kuitenkin hedelmällisyyteen ja maanviljelykseen, ja kuvasi samalla myyttiä Demeteristä ja tämän tyttärestä Persefonesta kolmessa vaiheessa: Demeter oli menettänyt tyttärensä Haadeeseen eli manalaan, suri ja etsi tätä pitkään, ja sai tämän lopulta takaisin juuri Eleusiissa. Näin kultti liittyi elämän voittoon kuolemasta, ja siihen kuului lupaus paremmasta osasta kuoleman jälkeen. Persefonen oleskelu osan vuodesta manalassa ja osan vuodesta Demeterin luona selitti samalla vuodenkiertoa. Mysteerien päätapahtumaa vietettiin kerran vuodessa alkusyksyllä.


title: Eleusiin mysteerit

text: Demeterin kultti Eleusiissa oli peräisin mykeneläiseltä ajalta, mahdollisesti 1400-luvulta eaa. Se oli alkuperältään maanviljelyskultti. Kreikkalaisen mytologian mukaan Demeter itse perusti kultin Eleusiissa käydessään. Kertomus tunnetaan ennen kaikkea "Homeerisesta hymnistä Demeterille". Sen mukaan sureva Demeter saapui Eleusiihin vanhan naisen hahmossa sen jälkeen, kun Haades oli siepannut hänen tyttärensä Persefonen. Eleusiin mysteereissä Persefonesta käytettiin nimitystä "Korē" (”Tytär”). Eleusiin kuningas Keleoksen tyttäret tarjosivat Demeterille suojan. Kiitokseksi Demeter tarjosi kuninkaan pojalle Demofonille (joissakin versioissa Triptolemokselle) ambrosiaa ja piti tätä yöllä salaa tulen päällä tehdäkseen tästä kuolemattoman. Kuningatar näki tämän kerran, käsitti tapahtuman väärin ja ajoi Demeterin pois palatsista.


title: Eleusiin mysteerit

text: Tämän jälkeen Demeter määräsi Keleosta rakentamaan itselleen temppelin ja muutti asumaan sinne. Surressaan hän aiheutti luonnon kuihtumisen ja nälänhädän, kunnes muut jumalat paljastivat Persefonen olinpaikan ja sallivat tämän tulla Demeterin luokse joka vuosi osaksi vuotta. Persefone palasi Demeterin luokse juuri Eleusiissa. Tämän jälkeen Demeter siunasi maan, sekä antoi Triptolemokselle ensimmäisenä ihmisenä viljanjyviä ja opetti tämän kylvämään ne. Hän myös opetti Eleusiin asukkaille pyhät riitit, jotka toivat kansalle sekä henkistä että aineellista kukoistusta, ja määräsi viettämään mysteereitä:


title: Eleusiin mysteerit

text:
Triptolemoksen lisäksi myyttiin ja kulttiin liittyi myös toinen heeros, Eubuleus. Hän oli sikopaimen, jonka siat maa oli nielaissut samalla kun se oli nielaissut Persefonen. Myyteissä ensimmäisinä Demeterin kultin järjestäjinä ja pappeina Keleoksen tytärten ohella esiintyvät Eumolpos ja Keryks. Todellisuudessakin mykeneläiselle ajalle palautuva Eleusiin kultti oli mahdollisesti alun perin juuri paikan kuninkaallisen perheen perhekultti, johon otettiin mukaan ne, jotka suku halusi. Tämä saattaa selittää sen, että mysteereitä vietettiin aina juuri vanhan palatsin "megaronin" paikalla; sekä sen, että mysteereihin otettiin myöhemmin mukaan paitsi kansalaisia myös orjia ja muukalaisia.
Ensimmäinen historiallisesti tunnettu Demeterin pyhäkkö eli Telesterion rakennettiin paikalle geometrisella kaudella noin vuonna 750 eaa. Noin vuonna 600 eaa. mysteereistä kehittyi panhelleeninen eli yleiskreikkalainen kultti. Samaan aikaan, Solonin ajalla, mysteereistä tuli yksi ateenalaisen juhlakalenterin keskeisimmistä juhlista Ateenan liitettyä Eleusiin itseensä. Viimeistään 400-luvulla eaa. Eleusiin mysteerit alkoivat saada mainetta myös Kreikan ulkopuolella.


title: Eleusiin mysteerit

text: Sodan aikana mysteerien ajaksi pyrittiin järjestämään aselepo. Juhlallisuudet jätettiin vain harvoin viettämättä niiden pitkän historian aikana. Persialaissotien aikaan vuonna 480 eaa. mysteerien viettäminen sattui Salamiin meritaistelua edeltäneisiin päiviin, kun persialaiset olivat juuri tuhonneet Ateenan ja koko Attikan väestö oli vetäytynyt Salamiin saarelle ja muille saarille. Tämän vuoksi mysteereitä ei voitu viettää. Herodotos kertoo kuitenkin tuolloin sattuneesta ihmeestä, jossa mysteerit viettivät itse itseään: näytti siltä, kuin 30 000 ihmistä olisi kulkenut Eleusiissa päin ja kajautellut mysteerien "Iakkhos"-huutoja. Tätä pidettiin jumalallisena toimintana ja huonona enteenä Persian armeijalle. Ennen Persian häviötä sen armeija tuhosi kuitenkin myös Eleusiin. Myöhemmin 300-luvulla eaa. mysteerien juhlakulkue, joka oli jo alkanut, keskeytettiin sen jälkeen kun ateenalaiset kuulivat Aleksanteri Suuren armeijan tuhonneen Theban.


title: Eleusiin mysteerit

text: Peloponnesolaissodan aikaan mysteereitä vietettiin häiriöttä, sillä kumpikin osapuoli kunnioitti niitä. Sodan aikana vuonna 420/419 eaa. Epidauroksesta tuotiin Ateenaan Asklepioksen kultti pitkälti poliittisista syistä sodanaikaisten liittoutumien seurauksena. Tämä tapahtui juuri kesken Eleusiin mysteerien, minkä seurauksena nämä kaksi kulttia kytkeytyivät osaksi yhteen. Tästä lähtien Asklepiosta muistettiin yhtenä mysteerien päivänä.


title: Eleusiin mysteerit

text: Mysteerit, joihin osallistui suuri määrä ihmisiä joka vuosi satojen vuosien ajan, häväistiin ja paljastettiin niiden historian aikana usein. Tunnetuimmassa tapauksessa vuonna 415 eaa. mysteerien vietosta tehtiin parodiaversio, mistä syytettiin erityisesti ylipappina esiintynyttä Alkibiadesta. Osallisia oli kuitenkin muitakin, eikä kyse ollut vain yhdestä kerrasta, mikä antaa ymmärtää, että vastaava pilailu oli "symposioneissa" yleistä. Vaikkakin esitys oli tarkoitettu yksityiseksi, asiasta syntyi Ateenassa lopulta suuri skandaali, vieläpä samoihin aikoihin toisen vastaavan uskonnollis-poliittisen skandaalin, hermien turmelemisen tapauksen, kanssa. Vaikka mysteerit paljastettiinkin ajoittain, ainakin säilyneessä kirjallisuudessa on kuitenkin noudatettu tapaa, että mysteerien sisältöön saa ainoastaan viitata.


title: Eleusiin mysteerit

text: Roomalaisella ajalla mysteerit saivat suosiota ympäri valtakuntaa. Keisareista ainakin Hadrianus (125 jaa.) ja Marcus Aurelius vihittiin mysteereihin. Mysteerien viettäminen päättyi Theodosius I:n asetuksen myötä 390-luvulla, kun pakanalliset kultit lopetettiin koko valtakunnassa.


title: Eleusiin mysteerit

text:
Mysteerit perustuivat siihen, että ne esittivät Demeterin ja Persefonen myytin hyvin konkreettisessa muodossa. Keväällä, kreikkalaisen maanviljelyksen sadonkorjuuajan jälkeen, Persefonen nähtiin joutuvan maan alle eli manalaan, Haadeen luokse. Siksi seurasi kesän kuumat neljä kuukautta, jolloin maa oli kuiva, auringon polttama ja kuollut. Koko tuon ajan keväällä korjattu sato oli viljana siiloissa ja laareissa eli samalla tavalla maan alla. Syys-lokakuussa, kylvöaikaan, siilot avattiin ja niistä otettiin siemenvilja. Se kylvettiin pelloille: Persefone palasi äitinsä luo. Seurasi syksyn, talven ja kevään kahdeksan kuukautta, jolloin kasvit kasvoivat ja viheriöivät aivan ydintalven lyhyttä lepojaksoa lukuun ottamatta. Keväällä sato korjattiin jälleen, ja näin kaikki toistui joka vuosi uudelleen.
Tämän vuoksi mysteereitä vietettiin juuri syksyllä kylvöaikaan. Myöhemmin mysteereihin liitettiin keväällä vietetyt niin kutsutut pienet mysteerit, jotka sisälsivät ensimmäisen tason vihkiytymisen. Merkittävämmät niin kutsutut suuret mysteerit, jotka sisälsivät varsinaisen vihkiytymisen, tapahtuivat edelleen syksyllä. Mysteerirituaalien alkuvaiheet kuvasivat paastoineen ja vaelluksineen surevaa ja tytärtään etsivää Demeteriä. Varsinaiset mysteerit esittivät ennen kaikkea Demeterin ja Persefonen iloisen jälleennäkemisen.


title: Eleusiin mysteerit

text: Mysteereihin ei kuulunut mitään erityisiä dogmeja, vaan lähinnä tietynlainen ajatus elämästä ja kuolemasta, jota uuden viljan kasvaminen vanhasta symboloi. Toistuvien satovuosien ja luonnon kiertokulun lailla myös mysteereihin vihittävä sai toivoa elämänsä jatkuvuudesta tuonpuoleisessa. Ennen kaikkea mysteerit lupasivat niihin osallistuville onnellisempaa osaa kuoleman jälkeen. Isokrateen mukaan vihityillä oli enemmän toiveita elämänsä lopun ja ikuisuuden suhteen. Sofokleen erään näytelmän mukaan mysteereihin vihityt ovat kuoltuaan kolme kertaa onnellisempia, ja ainoastaan he saavat todella elää tuonpuoleisessa, kun taas muille kuolema on pelkkää pahaa. Aristofaneen "Sammakoissa" vihityt iloitsevat manalassa. Kuvausten mukaan mysteerien vietto jatkui vihityille myös kuoleman jälkeen.


title: Eleusiin mysteerit

text: Nancy Evansin mukaan on toisaalta mahdollista nähdä, että mysteerit kuvaavat ihmisen vaellusta sekä tämän eroa jumalista ja jälleenyhdistymistä näihin Haadeessa ja kuolemassa; tällöin autuuden saavuttamisessa olisi kyse enemmänkin kuolevaisuuden hyväksymisestä kuin ikuisen elämän toivosta. Muun muassa Pindaros kirjoitti, että mysteerit nähneet olivat onnellisia, koska tunsivat elämän lopun ja Zeuksen antaman alun. Erään antiikin aikaisen hautakirjoituksen mukaan mysteerit osoittivat, ettei kuolema ollut mitään pahaa vaan jotakin hyvää.


title: Eleusiin mysteerit

text: Mysteereihin vihkiytymisestä käytettiin sanaa "myēsis", mikä samoin kuin kreikan sana "mystērion" pohjautuu verbiin "myein", 'sulkea', erityisesti suun ja silmien sulkemisen merkityksessä. Näin se viittasi vihkiytymiseen liittyvien asioiden pitämiseen salassa. Säilyneiden tietojen perusteella mysteereihin kuului, että jotakin sanottiin, jotakin tehtiin ja jotakin nähtiin. Ydin vaikuttaa olleen siinä, että osallistujille näytettiin jotakin salaista. Näistä asiosta voidaan kuitenkin esittää vain arvailuita säilyneiden vähäisten tietojen perusteella. Merkittävimmät tiedot itse mysteerien ytimestä ovat peräisin myöhäisantiikin varhaiskristillisiltä kirjailijoilta, joita vaitiololupaus ei enää sitonut, mutta heidän tietonsa eivät välttämättä ole ensi käden tietoja.


title: Eleusiin mysteerit

text: Aristoteleen mukaan mysteereissä ei kuitenkaan ollut tarkoitus saada mitään uutta tietoa, vaan ennen kaikkea kokea ja jopa kärsiä ("pathein") ja tulla tätä kautta oikeaan mielentilaan toimituksen kautta. Antiikin aikaisten kuvausten perusteella ihmiset palasivat Eleusiista iloisina ja onnellisina, ja heidän kuolemanpelkonsa oli hävinnyt.


title: Eleusiin mysteerit

text: Eleusiin kultti oli tiettyjen sukujen vastuulla. Demeterin papitar kuului yleensä Filleidai-sukuun. Hän asui pysyvästi pyhäkköalueella. Hänen lisäkseen mysteerien ja juhlakulkueen järjestäminen oli kahden suvun vastuulla: Eumolpidai eli Eumolpoksen jälkeläiset järjestivät hierofantin ("hierofantēs") eli ylipapin, ja Kerykes eli Keryksin jälkeläiset järjestivät soihdunkantajan ("dadūkhos") sekä pyhän airuen ("hierokēryks").


title: Eleusiin mysteerit

text: Juhliin osallistui joka vuosi suuri määrä ihmisiä. Herodotos mainitsee luvun 30 000, mutta hänen lukunsa eivät useinkaan ole luotettavia. Mysteereihin ensimmäistä kertaa osallistuvien nimitys oli "mystēs", ”vihkiytynyt”, monikossa "mystai". Mysteerit olivat avoimet kaikille, niin miehille kuin naisille, vapaille kuin orjille, ja myös ulkomaalaisille, jotka osasivat puhua kreikkaa. Osallistuminen oli kielletty vain murhaajilta ja barbaareilta. On arveltu, että suurin osa ateenalaisista, mutta ei kuitenkaan kaikki, oli vihitty mysteereihin. Osallistujien tuli antaa vaitiololupaus, jonka rikkomisesta rangaistiin kuolemalla, sekä maksaa toimituksesta. 400-luvulla eaa. osallistuminen maksoi 15 drakhmaa.


title: Eleusiin mysteerit

text: Osallistujia saattoi Eleusis-matkan ja kaikkien rituaalien aikana kokeneempi opas, "mystagōgos", joka oli vihkiytynyt aiemmin. Näiden lisäksi mysteereihin osallistui muita aiemmin vihkiytyneitä, "epoptai", jotka seurasivat tapahtumia katsojina. Tavan mukaan Demeterin siunauksen saamiseksi kuitenkin riitti, että ihminen osallistui mysteereihin kerran elämässään.


title: Eleusiin mysteerit

text: Pieniä mysteereitä vietettiin keväällä Anthesterion-kuun 20.–26. päivä eli nykyisen helmi-maaliskuun aikoihin. Joskus, jos osallistujia oli paljon, pienet mysteerit järjestettiin useammin vuoden aikana. Pienet mysteerit tapahtuivat yleensä Ateenassa, jossa eräs keskeinen paikka oli Agoralla sijainnut, Eleusiin pyhäkköä vastannut pyhäkkö nimeltä Eleusinion. Mysteereihin kuului muun muassa rituaalinen puhdistautuminen Ilissos-joessa sekä porsaan uhraaminen. Pienet mysteerit suoritettuaan vihkiytyneet saivat nimityksen "mystai", ja he olivat arvollisia osallistumaan syksyn suuriin mysteereihin.


title: Eleusiin mysteerit

text: Myytin mukaan pienet mysteerit perustettiin alun perin, jotta Herakles voitiin vihkiä mysteereihin eräänlaisella poikkeusjärjestelyllä. Porsaan kuolema yhdistyi myyttiin Persefonen joutumisesta Haadeeseen tämän puolisoksi, ja siksi pieniä mysteereitä kutsuttiin myös ”Persefonen mysteereiksi”. Toisaalta tapahtumat yhdistettiin myös Dionysokseen ja tämän pyhään avioliittoon ("hieros gamos") Ateenan kuningasarkontin puolison ("basilinna") kanssa. Kultti siis samaisti Haadeen ja Dionysoksen ainakin jollakin tasolla.


title: Eleusiin mysteerit

text: Pienten mysteerien jälkeen Eumolpidai- ja Kerykes-sukujen lähettiläät matkustivat eri kaupunkivaltioihin kutsumaan ihmisiä osallistumaan suuriin mysteereihin, sekä julistivat tätä tarkoitusta varten kahden kuukauden aselevon mysteerien ajaksi, mikä takasi mahdollisuuden matkustaa juhliin ja palata niiltä rauhassa.


title: Eleusiin mysteerit

text: Suuria mysteereitä vietettiin kerran vuodessa syksyllä kylvöaikaan Boedromion-kuun 15.–23. päivä eli nykyisen syys-lokakuun aikoihin. Mysteerit alkoivat kuukauden puolessa välissä ja kestivät yhdeksän päivää, ja ne olivat osa Ateenan juhlakalenteria. Joka neljäs vuosi suuria mysteereitä vietettiin erityisen suurina. Noin kuukausi myöhemmin järjestettiin naisten Thesmoforia-juhla, joka liittyi myös Demeterin kulttiin.


title: Eleusiin mysteerit

text: Jokainen juhlan yhdeksästä päivästä oli omistettu jollekin tietylle asialle, kuten pyhien esineiden kuljettaminen Eleusiista Ateenaan ja takaisin; puhdistautuminen kylpemällä; eläinuhri; Iakkhos-Dionysoksen ja Asklepioksen kunnioittaminen; paastoaminen; rukous; sekä rituaalinen leikki ja pilailu. Mysteerien tapahtumat sijoittuivat Boedromion-kuun päiville seuraavalla tavalla:


title: Eleusiin mysteerit

text: Ennen mysteereitä efebit eli Ateenan asepalvelusta suorittaneet nuorukaiset marssivat Eleusiihin ja saattoivat palatessaan Eleusiin papit ja papittaret vaunuissa Ateenaan mukanaan mysteerien pyhät esineet, jotka olivat kirstuissa ("kistai"). Esineitä säilytettiin Agoran laidalla sijainneessa Eleusinionissa sen aikaa, kun ne olivat Ateenassa. Airut ilmoitti papiston ja esineiden saapumisesta Athenen papittarelle Akropoliille.


title: Eleusiin mysteerit

text: Varsinaisen juhlan ensimmäisenä päivänä eli Boedromion-kuun 15. päivänä – toisin sanoen täydenkuun aikaan — kuningasarkontti julisti mysteerit alkaneeksi lukemalla hierofantin ja soihdunkantajan läsnä ollessa julistuksen ("prorrhesis"), joka kielsi ketään, jonka kädet olivat veren tahrimat tai joka puhui käsittämätöntä kieltä, osallistumasta mysteereihin. Samalla toimitettiin uhri ("hiereia deuro").


title: Eleusiin mysteerit

text: Juhlien toisena päivänä eli Boedromion-kuun 16. päivänä osallistujat kävivät puhdistautuakseen peseytymässä meressä Faleroninlahdella. He pesivät samalla myös porsaan, joka uhrattiin Ateenaan palattua. Kolmantena eli Boedromion-kuun 17. päivänä järjestettiin mahdollisesti suuri uhrijuhla sekä rukoiltiin, mutta päivän ohjelmasta tiedetään suhteellisen vähän. Neljäntenä eli Boedromion-kuun 18. päivänä puhdistautuivat ne, jotka olivat saapuneet myöhässä. Näin muistettiin Asklepiosta, joka myytin mukaan oli saapunut päivän myöhässä osallistuakseen puhdistautumisseremoniaan, minkä seurauksena seremonia uusittiin, jotta hän voisi osallistua mysteereihin asianmukaisella tavalla. Jo aiemmin puhdistautuneet pysyivät kotona ja valmistautuivat mysteereihin muutoin. Näinä päivinä alkoi muun muassa paasto.


title: Eleusiin mysteerit

text: Juhlan viidenteen päivään ("Pompē") eli Boedromion-kuun 19. päivään sijoittui suuri kulkue Ateenan Eleusinionilta Eleusiihin Pyhää tietä pitkin. Matka oli noin 22 kilometriä ja se kuljettiin jalan, tosin myöhemmin varakkaat käyttivät vaunuja papiston tavoin. Kulkueessa marssi aiemmin vihkiytyneitä, vihittäviä sekä muun muassa efebejä. Papisto kantoi jälleen kirstuissa mysteerien pyhiä esineitä. Kulkueessa kannettiin myös Iakkhoksen, eräänlaisen Dionysos-Bakkhoksen kaksoiskappaleen, kuvaa ja sen aikana huudettiin ”"Iakkhos!"”-huutoja.


title: Eleusiin mysteerit

text: Kun kulkue ylitti Rheitoi-joen, järjestettiin niin kutsuttu "Krokosis", jossa alueen ensimmäisenä asukkaana pidetyn Krokoksen jälkeläiset sitoivat vihittävien oikeaan käteen ja vasempaan jalkaan "krokeen" eli sahraminkeltaisen nauhan. Kun kulkue ylitti Eleusiin Kefissos-joen, päänsä peittäneet niin kutsutut "gefyrismoi"-miehet pilkkasivat osallistujia huutelemalla kaikenlaisia nokkeluuksia ja törkeyksiä. Tämä oli muistuma siitä, että myytin mukaan Iambe (tai Baubo) sai surevan Demeterin nauramaan samanlaisilla törkeyksillä. Kulkue saapui Eleusiihin illalla.


title: Eleusiin mysteerit

text: Eleusiissa mysteerit kestivät kolme kokonaista päivää, Boedromion-kuun päivät 20–22. Niiden ohjelmaa ei kuitenkaan enää tiedetä varmuudella päivän tarkkuudella. Alussa osallistujat puhdistautuivat ja rukoilivat. Myös paasto päättyi. Juhliin on liittynyt todennäköisesti musiikkia, tanssimista ja tanssien seuraamista, syömistä ja juomista, sekä mahdollisesti myös orgiastisia piirteitä. Ainakin naiset nauttivat puolanminttua sisältänyttä kykeon-juomaa. Sen on esitetty olleen jonkinlainen enteogeeninen päihde, sillä joidenkin tutkijoiden mukaan siinä on mahdollisesti käytetty myös torajyvää.


title: Eleusiin mysteerit

text: Mysteerien päätapahtuma ("epopteia") sijoittui todennäköisesti Boedromion-kuun 20. ja 21. päivän väliseen yöhön. Se järjestettiin pimeässä soihtujen valossa, mikä lisäsi mysteerijuhlan tehoa. Vihittävät astuivat Eleusiin Demeterin temppeliin nimeltä Telesterion, joka oli kulttipaikan keskus. Se oli suuri neliön muotoinen, katettu rakennus, joka ei muistuttanut tyypillistä kreikkalaista temppeliä, vaan oli tarkoitettu suuren ihmisjoukon kokoontumispaikaksi. Sen keskus oli erillinen Anaktoron-niminen pyhäkkö, joka oli temppelin kaikkein pyhin. Sen sisäänkäynnillä oli hierofantin eli ylipapin istuin. Vain hän sai astua sisälle Anaktoroniin, jossa säilytettiin mysteerien salaisia esineitä.


title: Eleusiin mysteerit

text: Klemens Aleksandrialainen paljasti kirjoituksissaan tunnuslauseen ("synthema"), jota vaadittiin ilmeisesti sisäänpääsyyn joko Telesterioniin tai koko pyhäkköalueelle sen propylaioista eli porttirakennuksista. Tunnuslauseen tehtävänä oli ilmaista, että henkilö oli suorittanut alustavat riitit ja näin kelvollinen ja valmis osallistumaan mysteerien loppuvaiheeseen. Alustavista riiteistä tunnuslause sisältää jo mainitut paaston ja kykeonin juomisen. Lisäksi tunnuslause viittaa salaisiin esineisiin, joiden luonne ei käy tarkemmin ilmi:


title: Eleusiin mysteerit

text:
Klemens antaa ymmärtää, että esineissä oli jotakin häpeällistä, toisin sanoen ne olisivat saattaneet olla sukupuolielimiin viittaavia symboleita. Tällaisiksi on arveltu esimerkiksi käärmeitä Dionysoksen symbolina, pyramidinmuotoisia tai reiällä varustettuja kakkuja, fenkolin varsia ja naisten kampoja. Toisaalta Theofrastos viittaa maanviljelykseen liittyviin työkaluihin, kuten petkel ja huhmar, joita pidettiin mysteereissä pyhinä. Nämä taas saattoivat liittyä kykeonin valmistamiseen.
Sisällä Telesterionissa vihittävät saivat katsella ja kuunnella jotakin, mahdollisesti Demeterin ja Persefonen myyttiin liittyviä esityksiä tai rituaalisten kaavojen luentaa tai laulamista. Eräs keskeinen kohta saattoi olla Persefonen ”paluu manalasta” eli ilmestyminen Anaktoronin ovesta. Hierofantti myös ilmoitti ilouutisena, että Brimolle oli syntynyt Brimos-niminen poika. On kuitenkin epäselvää, mihin nimet viittasivat; Brimo saattoi olla sekä Demeteriin että Persefonen nimi. Usein on ajateltu, että Persefone olisi synnyttänyt Iakkhoksen. Poika saattoi kuitenkin olla myös Demeterin poika Plutos eli ”Rikkaus”. On ehdotettu myös, että mysteereihin olisi kuulunut jonkinlainen seremoniallinen pyhä avioliitto ("hieros gamos") hierofantin ja papittaren välillä. Lisäksi tiedetään, että yksi mysteereihin vihittävistä lapsista valittiin joka vuosi "hestia"-tulen lapseksi, mikä oli suuri kunnianosoitus. Tämä oli mahdollisesti muistuma siitä, että Demeter oli pitänyt Demofonia tulessa tehdäkseen tästä kuolemattoman.


title: Eleusiin mysteerit

text: Hierofantti myös näytti vihittäville yksi kerrallaan lisää pyhiä esineitä, joista ei ole sen enempää tietoa. Niihin kuului mahdollisesti ainakin viljantähkä, Demeterin lahja ihmiskunnalle, sillä ateenalaiset uhrasivat aina osan vuosittaisesta viljasadostaan Demeterin kunniaksi. Erään todistuksen mukaan viljantähkä olisi leikattu hiljaisuuden vallitessa.


title: Eleusiin mysteerit

text: Myös Telesterionin arkkitehtuurista voidaan päätellä, että se oli suunniteltu niin, että kaikki paikallaolijat saattoivat seurata jotakin, mikä tapahtui salin keskellä. Aiemmin vihityt eli "epoptai" pystyivät ilmeisesti näkemään sellaista, mitä ensimmäistä kertaa vihittävät eivät vielä nähneet; tämä oli toteutettu mahdollisesti niin, että ensimmäistä kertaa vihittävien tuli peittää itsensä jossakin vaiheessa.


title: Eleusiin mysteerit

text: Mysteerien seitsemäntenä ja kahdeksantena päivänä eli Boedromion kuun 21. ja 22. päivinä juhlittiin jälleen ilmeisesti uhraamalla härkä sekä syömällä, juomalla ja tanssimalla. Mysteerien yhdeksäntenä päivänä eli Boedromion-kuun 23. päivänä vietettiin "Plēmokhoai"-rituaali, jossa annettiin juomauhri "plēmokhoē"-astioista, toinen länteen ja toinen itään. Samalla ihmiset katsoivat vuoroin taivaaseen huutaen ”"hye!"” (”sada!”) ja vuoroin maahan huutaen ”"kye!"” (”hedelmöity!”). Lopuksi palattiin kulkueessa Ateenaan. Seuraavana päivänä Ateenan bule eli neuvosto kokoontui Eleusinionissa Solonin säätämien lakien mukaisesti ja tarkasti, miten mysteerien vietto oli sujunut ja oliko kukaan käyttäytynyt epäkunnioittavasti niitä kohtaan.


title: Pelimannet

text: Pelimannet on vuonna 1993 perustettu suomalainen duo. Yhtyeen muodostavat Kyösti Roth ja Erno Enroth. Pelimannet voitti Syksyn sävel -kilpailun vuonna 1993 ja vuonna 1995 yhdessä Benjan kanssa. Duo hajosi vuonna 1999, mutta on palannut keikkalavoille viime vuosina.


title: Pelimannet

text: Pelimannet-nimitys on humoristinen yhdistelmä sanoista "pelimanni" ja romaneja tarkoittavasta kansanomaisesta nimityksestä "manne". Duon molemmat jäsenet ovatkin romaneja.


title: Benalmádena

text: Benalmádena on noin 67 000 asukkaan kaupunki Costa del Solilla Espanjan Andalusian itsehallintoalueella, Málagan maakunnassa.


title: Benalmádena

text: Kaupunki sijaitsee vuoren rinteellä, noin 200 metriä merenpinnan yläpuolella, ja jakaantuu kolmeen pääalueeseen: Benalmádena Puebloon, Benalmádena Costaan ja Arroyo de la Mieliin.


title: Benalmádena

text: Benalmádena Pueblo on kaupungin vanhinta osaa, joka on pääalueista kauimpana merestä.


title: Benalmádena

text: Benalmádena Costa on myöhemmin syntynyt kaupunginosa meren rannalla. Siellä on muun muassa diskoja, hotelleja ja kauppakeskuksia sekä maailmanlaajuisesti tunnettu satama, Puerto Marina. Alueella on myös matkailukohteita, kuten SeaLife-akvaario, jossa voi tutustua Välimeren vedenalaiseen elämään, ja eläinpuisto Selwo Marina, jossa on muun muassa pingviinejä ja delfiinejä. Benalmádena Costa on kaupungin huvielämän keskus.


title: Benalmádena

text: Arroyo de la Miel sijaitsee näiden kahden alueen välissä, ja se on kaupungin asutuskeskus. Alueella on myös Tivoli World -huvipuisto. Arroyo de la Mielissä sijaitsee myös Cercanías-lähijunan asema.


title: Ussuri

text:
Ussuri (, ) on pohjoiseen virtaava Amurin sivujoki Venäjän kaukoidän ja Kiinan rajalla. Ussurin pituus on 897 kilometriä ja valuma-alueen pinta-ala 193 000 km². Joella on suuria tulvia.
Ussuri saa alkunsa Primorjen aluepiirissä läheltä Tyynenmeren rannikkoa, Vladivostokin koillispuolelta, Sihote-Alin-vuoriston rinteiltä. Se yhtyy etelästä Kiinan ja Venäjän rajana virtaavaan Sungatša-sivujokeensa noin 200 km Hankajärvestä alavirtaan. Sitten se virtaa rajajokena pohjoiseen ja yhtyy Amuriin Habarovskin kaupungin kohdalla ().


title: Ussuri

text: Ussuri ja Sungatša ovat kesäaikaan navigointikelpoisia 750 km:n matkalla Amurista ylävirtaan. Ussuri jäätyy marraskuun puolivälissä ja sulaa huhtikuun puoliväliin mennessä.


title: Ussuri

text: Kiista Neuvostoliiton ja Kiinan kansantasavallan rajalinjasta kylmän sodan aikakaudella johti aseelliseen rajaselkkaukseen Ussurijoen keskijuoksulla Damanskin saarella maaliskuussa 1969. Yhteenotoissa kuoli noin 60 neuvostosotilasta ja tuntematon määrä kiinalaisia. Valtioiden välirikkoon liittyi tuolloin suuremman kansainvälisen konfliktin uhka. Kiista laukesi paikallisesti syyskuussa 1969, mutta rajasta sovittiin lopullisesti vasta Neuvostoliiton hajottua, vuonna 2004.


title: King Kong (vuoden 2005 elokuva)

text: King Kong on vuonna 2005 ensi-iltansa saanut seikkailu- ja fantasiaelokuva. Se on Peter Jacksonin ohjaama uudelleenfilmatisointi vuoden 1933 "King Kongista".


title: King Kong (vuoden 2005 elokuva)

text: Elokuvan tuotantobudjetti oli 207 miljoonaa Yhdysvaltain dollaria. Maailmanlaajuisessa levityksessä "King Kong" tuotti yli 550 miljoonaa dollaria.


title: King Kong (vuoden 2005 elokuva)

text: 1930-luvun alulla kunnianhimoinen elokuvaohjaaja Carl Denham päättää viedä kuvausryhmänsä Pääkallosaarelle kuvaamaan elokuvaa. Yllättäen pääkallojen seassa asustava alkuasukasyhdyskunta vangitsee elokuvan tähden, Ann Darrowin, ja luovuttaa hänet saarella elävälle valtavalle gorillalle, Kongille. Nainen oppii tuntemaan suuren gorillan ja gorilla suojelee häntä monilta verenhimoisilta hirviöiltä, esimerkiksi kolmelta Vastatosaurus Rexiltä ja myös Annin pelastamista yrittäviltä ryhmän miehiltä. Yhdessä kuvausryhmä kamppailee brontosauruksia, venatosauruksia ja jättiläisötököitä vastaan. Myöhemmin miehistö onnistuu pyydystämään Kongin ja kuljettaa sen New Yorkiin, missä sitä esitellään maailman kahdeksantena ihmeenä. Kong raivostuu, koska Kongin esillepanoa ympäröivässä teatterinäytöksessä esiintyvä naisnäyttelijä ei olekaan oikea Ann. Se riehaantuu ja pääsee irti. Lopussa Kong viettää viimeiset hetkensä Annin kanssa Empire State Buildingin huipulla, kunnes lentokoneet ampuvat sen alas.


title: Banja

text: Banja (venäjäksi баня) on venäläinen kansansauna ja Venäjällä myös seurustelupaikka, missä tavataan tuttuja viikoittain. Nykyisin nämä puulämmitteiset saunat tosin alkavat olla katoavaa kansanperinnettä. Niitä harrastavat enää vain veteraanit, köyhempi kansanryhmä ja muutamat harvat entusiastit ja vähävaraiset opiskelijat. Jonkin verran kansansaunat ovat tulleet muotiin, mutta varsinkin vaalien aikaan herratkin saunovat näissä kansanomaisissa saunoissa.


title: Banja

text: Löylyhuonetta kutsutaan nimellä "parilka" (парилка), ja se on rakenteeltaan samankaltainen kuin suomalaisessa saunassa. Perinteisessä banjassa ei tavallisesti ole yhtä korkea lämpötila kuin suomalaisessa saunassa, jolloin suhteellinen ilmankosteus on korkeampi. Kuten suomalaisessakin saunassa, banjassa harrastetaan vastomista. Vasta eli vihta tehdään yleensä koivusta, mutta myös joko kokonaan tai osittain katajasta tai tammesta. Jos paikalle sattuu muualta tullut tai aivan ulkomaalainen, saatetaan innostua löylynheittokilpaan, jolloin korvalehdet voivat melkein palaa kuumuudessa, varsinkin jos ei ole tullut otettua mukaan löylymyssyä.. Venäjän katukuvassa voi usein nähdä suomalaisen saunan (ven. Финская сауна, finskaja sauna) mainoksia. Venäjällä on tapana toivottaa aina saunomisen päätteeksi S Legkim parom!, joka suomeksi käännettynä voidaan sanoa hyvää saunaa tai nauti saunasta. Toivotukseen on kohteliasta vastata kiitos.


title: Banja

text: Eräs varhaisimmista kirjallisista pohjoisen saunan kuvauksista on peräisin Venäjältä kiovalaisen historioitsija Nestorin kuvatessa Novgorodin pohjoispuolisen alueen kylpyriittejä vuonna 1113. Kronikassa kuvataan kuumissa pirteissä kylpemistä saunojien vastoessa itseään puunlehvillä. Vielä vanhempi kuvaus sijoittuu 900-luvun Kiovaan, jossa sikäläinen ruhtinatar Pyhä Olga surmautti naapuriheimon lähettiläät ”kylpypirttiin” kostoksi Kiovan entisen ruhtinaan, miehensä Igorin kuolemasta.


title: Banja

text: Venäjän sana "par" tarkoittaa sekä löylyä että höyryä. Näin on vaikea päätellä, olivatko muinaisvenäläiset saunat löyly- vai höyrysaunoja. Venäläinen tutkija ja tulkki Rudolf Sykiäinen esitteli kirjassaan "Venäläinen sauna" (2003) banjan tuhatvuotista historiaa. Jopa venäläisessä leivinuunissa on saunottu. Reilunkokoinen uuni on ollut kautta aikojen venäläistuvan eli izban keskipiste. Leipomisen jälkeen sinne kömmittiin sisään lämmittelemään ja jossain vaiheessa keksittiin siellä peseytyäkin. Ja saunominen leivinuunissa oli yleistä vielä 1800-luvulla. Aatelistolla, ruhtinailla ja tsaarin hovissa kylpeminen oli toisenlaista. Käytössä olivat ruhtinaalliset kylpyläsaunat ja saunomiseen liittyi monenlaisia seremonioita ja asetuksia. Itse tsaarilla oli saunomisessa apuna seitsemän eri asteen virkamiestä aina vaatevastaavasta saunottajaan ja pyyhkeenpitäjään asti. Yläluokka saunoi viikoittain ja erityisten juhlien yhteydessä kuten ennen häitä ja häiden jälkeen. Tsaarin hovi saattoi järjestää banjassa suuret illalliset saunan jälkeen. Ja sitten taas saunottiin tuntikaupalla ja taas syötiin, että jaksettiin saunoa ja saunottiin, että jaksettiin syödä. Saunominen kysyi kuntoa. Saunassa kuoltiin ja saunassa synnyttiin, aivan kuin suomalaisessa saunassakin on tehty.


title: Banja

text: Suomalaiset saunat ovat yleistymässä Venäjällä, varsinkin suomalaistyyliset sähkösaunat. Paikoin on suomalais- ja turkkilaistyylisiä saunaosastoja ja porealtaita, uima-altaita ja baariosastoja. Tarjolla on läntistä saunakulttuuria rahakkaille idässä, venäläistä yhteisöllisyyttä ja mukavan rentouttavaa meininkiä, sillä saunomista tärkeämpää on usein kaikki muu oheistoiminta, juomien nautiskelu ja viihde. Perinteinen tapa mennä banjaan puhdistautumaan, niin henkisesti kuin fyysisestikin, "pesemään synnit pois" on jäämässä elittisaunojen kaikenlaisen puuhastelun takia pois ja ollaan menty päinvastaiseen suuntaan, toteaa Pentti Stranius surumieliseen sävyyn lehtikirjoituksessaan "Kansansaunat käymässä vähiin Venäjällä" (VenäjänAika 1/2008).


title: Banja

text: Venäläinen sauna on useimmiten kertalämmitteinen. Savusaunaa kutsutaan "mustaksi saunaksi", hormillista saunaa "valkeaksi saunaksi".


title: Banja

text: Nykyään useissa tapauksissa venäläinen sauna on lämpötilaltaan lähes 100 °C, jonka vuoksi ilman suhteellinen kosteus on pienempi kuin suomalaisessa saunassa. Vihtoja pyritään käyttämään, mutta korkean lämpötilan vuoksi löylyä ei heitetä yhtä runsaasti kuin Suomessa. Koska saunan rakentaminen rannoille ei ole aina mahdollista, joissain tapauksissa banjan yhteyteen rakennetaan vilvoitteluallas kastautumista varten.


title: Tangenttilause

text: Tangenttilause on euklidisen geometrian perustulos. Sen mukaan kolmiossa, jonka kaksi kulmaa ovat formula_1 ja formula_2 ja näitä vastaavien sivujen pituudet ovat formula_3 ja formula_4, on voimassa:


Tangenttilause


title: Tangenttilause

text: Sinilauseen mukaan


title: Tangenttilause

text: Olkoon


title: Tangenttilause

text: jolloin


title: Tangenttilause

text: Tällöin


title: Tangenttilause

text: Kun käytetään identiteettiä


title: Tangenttilause

text: saadaan


title: Kelantan

text: Kelantan (كلنتن jawiksi, กลันตัน thaiksi) on Malesian osavaltio Länsi-Malesian pohjoisosassa. Osavaltion pinta-ala on 15 099 neliökilometriä ja asukasluku noin 1,5 miljoonaa (vuonna 2010). Osavaltion alueesta suuri osa on koskematonta sademetsää. Osavaltion pääkaupunki on Kota Bharu.


title: Kelantan

text: Kelantan sijaitsee Etelä-Kiinan meren rannalla ja sen naapuriosavaltiot ovat Terengganu, Pahang ja Perak. Pohjoisessa alue rajoittuu Thaimaan Narathiwatin provinssiin.


title: Kelantan

text: Malakan sulttaanikunnan kukistuttua 1500-luvulla Kelantan ajautui nykyisin Thaimaata olevan Patanin sulttaanikunnan vaikutusvaltaan. 1700-luvun lopulla ja 1800-luvulla Kelantan oli Siamin vasallivaltiona. Vuonna 1909 alue siirrettiin siamilaisilta Britannian suojelukseen yhdessä Perlisin, Kedahin ja Terengganun kanssa. Siamin hallinnassa olleet alueet pysyivät liittoutumattomina malaijivaltioina Britannian valtakaudella.


title: Kelantan

text: Toisen maailmansodan aikana Malaijan taistelu alkoi Kelantanista, kun japanilaisjoukot nousivat maihin lähellä pääkaupunki Kota Bharua joulukuussa 1941. Japanilaiset valloittivat muutamassa kuukaudessa koko Malaijan ja sodan aikana Kelantaniin palasi väliaikaisesti thaimaalaisten hallinto, kun Japani luovutti pohjoisten malaijivaltioiden hallintoa akselivaltohin kuuluneelle Thaimaalle. Sodan jälkeen Kelantan itsenäistyi Britanniasta osana Malaijan federaatiota vuonna 1957.


title: Kelantan

text: Kelantan on hyvin vahvasti islamilanen osavaltio ja osavaltiota hallitsee Malesian islamilainen puolue Parti Islam Se-Malaysia, (PAS). Kelantanin islamilainen osavaltiohallitus on aiheuttanut päänvaivaa Malesian liittovaltion hallinnolle. Entinen pääministeri Mahathir arvosteli valtakaudellaan Malaijivaltioiden feodaalisuutta ja Malesian parlamentti ei anna liittovaltion apua Kelantanille, koska oikeusjärjestelmän ja viranomaisten puolueettomuutta ei voida taata.


title: Kelantan

text: Kelantan on sulttaanin johtama osavaltio ja Kelantanin sulttaani toimii myös vuorollaan Malesian kuninkaana.


title: Kelantan

text: Kelantanin väestö on muiden Länsi-Malesian itärannikon osavaltioiden tapaan malaijienemmistöistä ja kiinalaisväestön osuus on merkittävästi pienempi kuin maan mantereisen osan itärannikon osavaltioissa. Väestöstä 93 % on malaijeja ja 5 % kiinalaisia. Myös thait muodostavat pienen vähemmistön.


title: Kelantan

text: Kelantanissa puhuttava malaijin kieli poikkeaa murteeltaan Kuala Lumpurissa puhuttavasta murteesta. Kelantanissa on runsaasti maaseutumaista aluetta, eikä alueella puhuttava murre ole saanut yhtä paljon vaikutteita kiinalais- ja intialaisväestöjen kielistä, kuin kansainvälistyneessä Kuala Lumpurissa puhuttava murre. Kelantanin osavaltiossa on myös edelleen vahva tunne itsenäisyydestä.


title: Smile (yhtye)

text: Smile on vuosina 1968–1970 toiminut brittiläinen rockmusiikkia soittanut kolmijäseninen yhtye. Yhtye perustettiin vuonna 1968, ja se hajosi 1970 laulaja-basisti Tim Staffellin erottua kokoonpanosta. Yhtyeen viimeisellä keikalla laulajana toimi Freddie Mercury, jonka myötä kokoonpanosta alkoi hiljalleen muovautua Queen.


title: Morleyn lause

text: Morleyn lause on euklidisen tasogeometrian perustulos. Sen mukaan kolmion kulmat kolmeen yhtäsuureen osaan jakavien janojen leikkauspisteet muodostavat tasasivuisen kolmion.


title: Morleyn lause

text: Frank Morleyn alkuperäinen todistus vuodelta 1899 käytti hyväkseen algebrallista geometriaa. Tämän jälkeen matemaatikot alkoivat etsiä lauseelle yksinkertaisempaa todistusta. Yksinkertaisin todistus lähtee liikkeelle tasasivuisesta kolmiosta ja sen avulla voidaan todistaa väite kaikille kolmioille. Yksinkertainen suora todistus käyttää hyväkseen trigonometriaa. Siinä kolmion sivujen pituuksille saadaan symmetrinen lauseke, joka riittää osoittamaan kolmion tasasivuiseksi


title: Roberto Carlos

text: Roberto Carlos da Silva Rocha (s. 10. huhtikuuta 1973 Garça, São Paulon osavaltio, Brasilia) on brasilialainen entinen jalkapalloilija.


title: Roberto Carlos

text: Vasempana laitapuolustajana pelanneen Roberto Carlosin vahvuus oli erittäin voimakas vasemman jalan potku. Testitilanteessa hän on lähettänyt rangaistuspotkun liikkeelle nopeudella 122 kilometriä tunnissa.


title: Roberto Carlos

text: Hän on myös erittäin nopea, sillä hän on juossut sata metriä aikaan 10,6 sekuntia.


title: Roberto Carlos

text: Roberto Carlosin pituus on 168 senttimetriä ja peliuran aikainen paino 70 kilogrammaa, mutta hänen vasemman reitensä ympärysmitta on jopa 63 senttimetriä.


title: Roberto Carlos

text: Roberto Carlos aloitti jalkapallon teini-ikäisenä paikallisessa joukkueessa União São Joãossa, ennen siirtymistään maineikkaaseen Palmeirasiin vuonna 1993.


title: Roberto Carlos

text: Pelattuaan kolme kautta Palmeirasissa hän siirtyi Euroopan kentille. Roberto Carlosin ensimmäinen seura Euroopassa oli Italian Serie A:n Internazionale, jonne hän siirtyi 6,7 miljoonan euron siirtosummalla vuonna 1995. Vuotta myöhemmin 1996 Roberto Carlos siirtyi Espanjan Primera Divisiónin Real Madridiin, jossa hän pelasi seuraavat 11 kautta. Tuona aikana hän voitti Espanjan pääsarjamestaruuden neljästi ja Mestarien liigan kolmesti, ja hän on lisäksi eniten otteluita valkopaidassa pelannut ulkomaalaispelaaja.


title: Roberto Carlos

text: Kesällä 2007 Roberto Carlos siirtyi turkkilaiseen Fenerbahçeen, jonka kanssa hänellä oli kolme kautta kattava sopimus.


title: Roberto Carlos

text: 15. joulukuuta 2009 Corinthians ilmoitti kotisivuillaan Roberto Carlosin pelaavan joukkueessa vuodesta 2010 alkaen.


title: Roberto Carlos

text: Roberto Carlos on kuulunut myös Brasilian maajoukkueeseen, jossa hän oli kauan puolustuksen vakiojäsen. Hänen ensimmäinen maaottelunsa oli Yhdysvaltoja vastaan 26. helmikuuta 1992.


title: Roberto Carlos

text: Roberto Carlos oli hopeajoukkueessa nuorten MM-kilpailuissa 1991. Vuonna 1994 hän ei vielä päässyt MM-kokoonpanoon, mutta vuosien 1998, 2002 ja 2006 kisoissa hän oli pelipaikkansa ykkösvalinta Brasilian joukkueessa. Vuoden 1996 olympialaisissa Roberto Carlos oli mukana pronssimitalin voittaneessa joukkueessa. Brasilian pudottua jatkosta vuoden 2006 MM-kilpailuissa hän ilmoitti lopettavansa maajoukkueuransa. Hän pelasi maajoukkueurallaan 125 maaottelua, joissa teki 11 maalia.


title: Terengganu

text: Terengganu (ترڠڬانو jawiksi) on Malesian osavaltio. Se sijaitsee Malesian mantereen puoleisen osan koillisella rannikolla. Kelantan on osavaltion länsipuolella ja Pahang eteläpuolella. Itäpuolella on Etelä-Kiinan meri. Osavaltion pinta-ala on 12 955 neliökilometriä ja asukasluku noin 1 miljoona. Osavaltion pääkaupunki on Kuala Terengganu. Osavaltio on rikastunut öljyvarannoistaan ja alueella on kehitetty myös turismia. Osavaltion alueella sijaitsevat Perhentian-saaret.


title: Terengganu

text: Terengganu on pienenä sulttaanikuntana joutunut historiansa aikana useasti suurempien maiden valtaan. Terengganusta on löytynyt kivikirjoituksia, joiden perusteella saattaa olla mahdollista, että alueelle on perustettu islamilainen valtio jo 1300-luvulla. Kuitenkin 1400-luvulla Terengganua hallinneen Malakan sulttaanikunnan uskotaan islamilaistuneen alueella ensimmäisenä, 1420-1440-luvuilla. Malakasta islam levisi muualle Malakan niemimaalle. Malakan kukistuttua 1511 Terengganu siirtyi Johoren sulttaanikunnan hallintaan. 1700-luvulle tultaessa Terengganu oli kuitenkin yhä vahvemmin Bangkokin vallan alla.


title: Terengganu

text: Vuonna 1909 Terengganu siirrettiin Siamilta Britannian suojelukseen. Alue säilyi kuitenkin liittoutumattomana, eikä liittynyt Liittoutuneisiin malaijivaltioihin.


title: Terengganu

text: Toisessa maailmansodassa ja japanilaismiehityksen aikana alue palasi lyhytaikaisesti Thaimaan hallintaan. Sodan jälkeen Terengganu liittyi Malaijan federaatioon, joka itsenäistyi Britanniasta vuonna 1957. Malesian liittovaltion muodostamisen jälkeen Terengganusta tuli Malesian osavaltio.


title: Terengganu

text: Terengganun väestöstä 94% on malaijeja, 5% kiinalaisia ja 1% intialaisia. Lisäksi osavaltiossa asuu pieni vähemmistö orang asli alkuperäisasukkaita.


title: Terengganu

text: Terengganun hallitsija on sulttaani, jonka arvo on perinnöllinen. Terengganun sulttaani toimii myös vuorollaan Malesian kuninkaana.


title: Heading for Tomorrow

text: Heading for Tomorrow on saksalaisen Gamma Rayn debyyttialbumi vuodelta 1990. Se sisältää cover-version Uriah Heepin kappaleesta "Look at Yourself".Japanin-version bonuskappale:


title: Pirkka (lehti)

text: Pirkka-lehti on K-ryhmän Plussan ilmaislehti. Se on perustettu vuonna 1933. "Pirkka" ilmestyy joka kuukausi. Sen jakelulevikki on yli 1,4 miljoonaa, ja sillä on arvioitu olevan 2,84 miljoonaa lukijaa (Kansallinen mediatutkimus 2009, julkistettu 2.3.2010).


title: Pirkka (lehti)

text: Vuosina 1933-1997 "Pirkka" oli K-kauppiaiden asiakaslehti, jota jaettiin likimain joka kotiin. Vuosina 1997–2010 se oli osoitteellisena postitettava Plussa-kortin haltijoiden kanta-asiakaslehti. Toukokuusta 2010 alkaen "Pirkka"-lehti on jaettu jokaiseen suomalaiseen talouteen. "Pirkan" ruotsinkielinen versio on nimeltään "Birka", joka lähetetään Suomen ruotsinkielisiin Plussa-talouksiin.


title: Pirkka (lehti)

text:
Lehdessä journalismi ja markkinointi kietoutuvat yhteen kokonaisuuteen. "Pirkka"-lehden sisältö käsittää henkilöjuttuja sekä reportaaseja ilmiöistä ja trendeistä. "Pirkka"-lehden tunnettu palsta on "Niksi-Pirkka", jonka niksejä on julkaistu erillisinä kokoomateoksina. Asiakkaiden lähettämiä niksejä on julkaistu ainakin 1960-luvulta lähtien.
Lehteä kustantaa A-lehdet-konserniin kuuluva A-lehdet Dialogi Oy. Vuosina 2001–2006 toimitustyön hoiti alihankintana Yhtyneet Kuvalehdet.


title: Santaholma

text: Santaholma voi tarkoittaa:


title: Santaholma

text: Paikannimenä:


title: Santaholma

text: Sukunimenä:


title: Santaholma

text: Yrityksiä:


title: Yhdysvaltain laivaston alukset

text: Yhdysvaltain laivaston alusten ja erityisesti sotalaivojen nimet alkavat lyhenteellä "USS" ("United States Ship", Yhdysvaltain laiva), kun taas laivat, jotka eivät ole varsinaisia aktiivikäytössä olevia sotalaivoja ja joissa on siviilimiehistöä, nimet alkavat lyhenteellä "USNS" ("United States Naval Ship"). Laivojen luokitus merkitään kirjaimilla ja jokaisella laivalla on yksilöllinen luokituksesta ja numeroista koostuva koodi, runkonumero. Laivojen nimet valitsee laivastoministeri ja nimet ovat yleensä Yhdysvaltain osavaltioita, kaupunkeja, kuuluisia henkilöitä tai taisteluja, kaloja sekä ihanteita.


title: Yhdysvaltain laivaston alukset

text: Yhdysvaltain laivasto on ollut edelläkävijä ydinreaktoreiden käytössä laivojen voimanlähteenä. Nykyisin kaikki suuret sukellusveneet ja kaikki lentotukialukset ovat ydinkäyttöisiä. Luettelo Yhdysvaltain laivaston aluksista esittelee täydellisemmän listan Yhdysvaltain laivaston entisistä ja nykyisistä laivoista.


title: Yhdysvaltain laivaston alukset

text: Lentotukialukset ovat keskeinen osa laivaston strategista iskukykyä. Yhdysvaltain lentotukialukset ovat suurempia kuin muiden maiden käytössä olevat lentotukialukset. Modernit lentotukialukset CV-67:stä lähtien on tyypillisesti nimetty poliitikkojen mukaan, sitä aikaisemmat on nimetty taistelujen tai kuuluisien laivojen mukaan. Alla on esitelty kaikki nykyään käytössä olevat lentotukialukset kotisatamineen. Kaikki entiset ja nykyiset lentotukialukset löytyvät luettelosta Yhdysvaltain laivaston lentotukialuksista ja luettelosta Yhdysvaltain laivaston saattuetukialuksista.Suurimmat maihinnousualukset muistuttavat pientä lentotukialusta ja kykenevät operoimaan V/STOL-, VTOL- ja STOVL-lentokoneita sekä pystyvät laskemaan ilmatyynyaluksia (LCAC) ja vastaavia vesille. Maihinnousualukset on tyypillisesti nimetty toisen maailmansodan lentotukialusten mukaan, mikä tapa periytyy siitä, että ensimmäiset nykytyyppiset maihinnousualukset olivat konvertoituja lentotukialuksia.Yhdysvaltain laivaston kaikki sukellusveneet ovat ydinvoimalla varustettuja ja niitä on kahta päätyyppiä: staregiset ballistisin ohjuksin varustetut (SSBN) ja taktiset hyökkäyssukellusveneet (SSN). Strategisilla veneillä on tehtävänään kuljettaa ydinkärjin varustettuja sukellusveneestä ammuttavia ballistisia ohjuksia (SLBM). Hyökkäyssukellusveneillä on useita taktisia tehtäviä, kuten vastustajan laivojen ja sukellusveneiden upottaminen, risteilyohjusten laukaiseminen ja tiedustelu. Ohio-luokan veneissä jatkettiin taistelulaivoilta periytyvää tapaa nimetä laivaston tulivoimaisin kalusto osavaltioiden mukaan. Hyökkäysveneet on nimetty pääsääntöisesti kaupunkien mukaan. Aikaisemmat hyökkäyssukellusveneet nimettiin kalojen mukaan ja ballistiset "kuuluisien amerikkalaisten" mukaan.Muita sukellusveneitä, entisiä ja nykyisiä:


title: Yhdysvaltain laivaston alukset

text: Ohjusristeilijät kykenevät ilmapuolustukseen, pinta-alusten torjuntaan ja sukellusveneiden torjuntaan. Laivaston kaikki modernit risteilijät on nimetty taistelujen mukaan. Aikaisemmat risteilijät oli nimetty kaupunkien mukaan (ennen CG-12), uudelleenluokitellut fregatit oli nimetty laivastosankareiden mukaan (CG-15–CG-35) tai osavaltioiden mukaan (CG-36–CG-42).Muita risteilijöitä, entisiä ja nykyisiä:Ohjushävittäjien pääasiallisena tehtävänä on sukellusveneiden ja lentokoneiden torjunta. Kaikki hävittäjät on nimetty laivastosankareiden mukaan USS Bainbridge (DD-1):stä lähtien.Muita hävittäjiä, entisiä ja nykyisiä:Nykyiset fregatit suorittavat yleensä sukellusveneiden torjuntaa tai saattuetehtäviä. Yhdysvaltain laivasto on asteittain luopumassa fregateistaan ja niiden tehtäviä siirretään kehitteillä olevalle rannikkotaistelualukselle. Fregatit on nimetty, kuten hävittäjät, laivaston sankareiden mukaan.Muita fregatteja, entisiä ja nykyisiä:Taistelulaivat olivat poikkeuksetta laivastojen suurimpia ja tulivoimaisimpia taistelukäyttöön tarkoitettuja aluksia. Toinen maailmansota oli taistelulaivojen osalta käänteentekevää aikaa; toisaalta ne olivat merten valtiaita ja niillä ratkaistiin suuria taisteluita, mutta sodan loppu myös merkitsi niiden mahdin hiipumista. Ohjuksista, sukellusveneistä ja lentotukialuksista koneineen tuli merisodankäynnin uusia valtiaita. Viimeiset taistelulaivat, USS "Iowa" ja USS "Wisconsin" poistuivat lopullisesti rekisteristä 2006, oltuaan pitkään ei-aktiivisessa reservissä. Suurin osa Yhdysvaltain taistelulaivoista nimettiin osavaltioiden mukaan.


title: Santaholma (Haukipudas)

text: Santaholma on asuinalue Haukiputaan kaupunginosassa Oulussa. Lähiötyyppinen omakoti- ja rivitaloasuinalue rakennettiin 1990-luvun alussa Haukiputaan kirkonkylän länsipuolelle Kiiminkijoen etelärannalle. Nimensä Santaholma on saanut kalajokisen perheyhtiön A. Santaholma Oy:n sahalaitoksesta, joka toimi alueella vuosina 1915–1968. Vanhan sahalaitoksen korkea tiilipiippu seisoo edelleen näkyvänä maa- ja merimerkkinä Santaholman venesataman lähistöllä.


title: Pahang

text: Pahang (jawiksi ڨهڠ ) on Malesian osavaltio Malakan niemimaalla. Se on pinta-alaltaan Länsi-Malesian laajin, ja koko maan kolmanneksi laajin osavaltio. Sen pinta-ala on 36 137 neliökilometriä ja asukasluku noin 1,5 miljoonaa. Pahangin pääkaupunki on Kuantan ja kuninkaallinen pääkaupunki on Pekan.


title: Pahang

text: Pahang on pinta-alaltaan Länsi-Malesian laajin osavaltio, sen pinta-ala on 36 137 neliökilometriä. Lähes kaksi kolmasosaa Pahangin pinta-alasta on tiheää trooppista sademetsää. Pahangin, ja sen naapuriosavaltioiden Kelantanin ja Terengganun alueilla olevan Taman Negaran kansallispuiston sademetsien arvioidaan olevan maailman vanhimpia, sen iäksi on arvioitu 130 miljoonaa vuotta.


title: Pahang

text: Osavaltion alueella on myös turisteja houkuttelevia hiekkarantoja ja Pahangin osavaltioon kuuluva saari Tioman on suosittu matkailukohde.


title: Pahang

text: Pahangin alueella on ollut ihmisasutusta jo mesoliittisella kaudella, jolloin metsästäjä-keräilijäheimot asuttivat alueen luolia. Heistä kehittyi vuosien kuluessa semang alkuperäisasukasheimo, jotka edelleen elävät osavaltion alueella.


title: Pahang

text: Nykyinen Pahangin alue kuului Srivijayan valtakuntaan 700-800 -luvuilta lähtien. Srivijayan vaikutusvalta alueella hiipui 1000-luvulla, mistä lähtien siamilaiset hallitsivat aluetta 1400-luvulle asti. Malakan sulttaanikunta nousi 1400-luvulla Malaijien saariston hallitsevaksi valtakunnaksi, ja Malakan vaikutusvaltaan kuului myös Pahang.


title: Pahang

text: Portugalilaiset valtasivat Malakan vuonna 1511, mistä lähtien Pahang sai jatkuvasti kärsiä muiden valloituksista ja miehityksistä. Malakan niemimaalla valta-asemasta kilpailivat portugalilaiset, hollantilaiset, Acehin sulttaanikunta ja Johoren sulttaanikunta. 1600-luvulle tultaessa alue oli joutunut yhä vahvemmin Acehin vallan alle. Hollantilaiset kasvattivat valtaansa Malaijien saaristossa 1600-luvulta lähtien ja ajoivat portugalilaiset pois nykyisen Malesian alueelta ja kukistivat Acehin kasvaneen vallan Malakan niemimaalla. Portugalilaisten ja Acehin vaikutusvallan jälkeen alue joutui hollantilaisten kanssa liittoutuneen Johoren vaikutusvaltaan. 1800-luvulla Malakan niemimaa taas joutui Britannian hallintaan.


title: Pahang

text: Johoren sulttaanikunta luhistui 1800-luvulla ja myös Pahang ajautui sisällissotaan. Bendahara Wan Ahmed julisti itsensä Pahangin sulttaaniksi vuonna 1882. Pian tämän jälkeen Pahang liittyi Britannian siirtomaahallinnon perustamaan Liittoutuneisiin malaijivaltioihin.


title: Pahang

text: Japani miehitti Malakan niemimaan Toisen maailmansodan aikana. Japanilaisten vetäydyttyä vuonna 1948 Pahang liittyi Malaijan liittovaltioon, joka itsenäistyi Britanniasta vuonna 1957.


title: Pahang

text: Pahangin hallitsija on sulttaani, jonka arvo on perinnöllinen. Pahangin sulttaani toimii myös vuorollaan Malesian kuninkaana.


title: Insanity and Genius

text:
Insanity and Genius on Gamma Rayn vuonna 1993 julkaisema albumi. Edellisen levyn "Sigh No Moren" jälkeen yhtyeen olivat jättäneet henkilökohtaisten erimielisyyksien takia rumpali Uli Kusch sekä basisti Uwe Wessel. Heidän tilalleen otettiin hampurilaisesta Anesthesia-yhtyeestä Thomas Nack ja Jan Rubach. Gamma Ray rakensi Hampuriin vuonna 1992 oman studionsa, jossa Insanity and Genius nauhoitettiin. Kai Hansen laulaa levyllä kappaleen "Heal Me". Dirk Schlächter laulaa kappaleen "Your Tørn Is Over".Japanin-version bonuskappale:
Vuoden 2002 version bonuskappaleet:


title: Hieronta

text: Hieronta on hoitotarkoituksessa tehtävää kudosten mekaanista muokkausta. Lihasten pehmentämisessä käytettäviä tekniikoita ovat muun muassa sively, painelu ja puristelu. Hieronnan vaikutukset ovat moninaiset; pääasiassa se kuitenkin vaikuttaa vilkastuttamalla kudosten aineenvaihduntaa. Yleisimmin hierontaa käytetään fyysisistä suorituksista tai tapaturmista seuranneiden lihasten jännitystilojen ja niistä aiheutuneiden kipujen laukaisuun, mutta sitä voidaan käyttää myös eroottisena keinona. Suomessa hierontaa tekevät virallisen näyttötutkinnon suorittaneet ns. koulutetut hierojat, jotka ovat terveydenhuollon ammattihenkilöitä ja näin ollen oikeutettuja myös potilasvahinkovakuutukseen.


title: Hieronta

text: Eri puolilla maailmaa ovat erilaiset hierontatekniikat käytössä, muun muassa thaimaalainen thai-hieronta, japanilainen shiatsu, Breema-hoidot, klassinen ruotsalainen hieronta ja virolainen hunajahieronta. Kaikkiaan maailmassa on ainakin 150 erilaista hierontatekniikkaa.


title: Moskovan aika

text: Moskovan aika (, "MSK"), joka 26. lokakuuta 2014 lähtien seuraa aikaa UTC+3, on maantieteellisesti aikavyöhyke, johon sisältyy valtaosa Euroopan-puoleista Venäjä ja Valko-Venäjä. Venäjän kaikki rautatie- ja lentoliikenne käyttää Moskovan aikaa.


title: Moskovan aika

text: Ukrainan ja Valko-Venäjän neuvostotasavallat siirtyivät Moskovan aikaan 1930. Baltian maat käyttivät Moskovan aikaa 1940–1941 ja uudelleen vuodesta 1944 Neuvostoliiton miehittäessä ne. Neuvostovallan purkautumisesta seurasi, että Baltian maat sekä Moldova, Ukraina, Valko-Venäjä ja Venäjän Kaliningradin alue siirtyivät Moskovan ajasta Itä-Euroopan aikaan vuosina 1989–1991. Venäjään kuuluvat Udmurtia ja Samaran alue siirtyivät Moskovan aikaan 2010.


title: Moskovan aika

text: Moskovan normaali- eli talviaika oli UTC+3 vuoteen 2011, jolloin Venäjällä luovuttiin vuonna 1981 voimassa olleesta normaali- ja kesäaikojen vaihtelusta sekä siirryttiin ympärivuotisesti noudattamaan kunkin aikavyöhykkeen aiempaa kesäaikaa, jolloin Moskovan ajaksi tuli UTC+4.


title: Moskovan aika

text: Kesällä 2014 Venäjällä päätettiin palata 26. lokakuuta 2014 alkaen pysyvään talviaikaan. Samalla aikavyöhykkeiden lukumääräksi palautettiin yksitoista, joskin vyöhykejako poikkesi paikoin aiemmasta. Moskovan aikavyöhykkeeksi palautettiin UTC+3.


title: Simsonin suora

text: Simsonin suora on geometriassa kolmioon ja ympyrään liittyvä seuraava tulos. Ne kolmion eri sivuilla, tai sivujen jatkeilla, olevat pisteet, joiden etäisyys kolmiota ympäröivän ympyrän kehäpisteelle on lyhin, sijaitsevat samalla suoralla.


title: Simsonin suora

text: Sama asia voidaan ilmaista toisinkin. Kolmiota ympäröivältä ympyrän kehältä valitaan piste P, josta vedetään normaalit kullekin kolmion sivusuoralle, eli sivulle tai sen jatkeelle. Normaalien ja sivusuorien leikkauspisteet ovat keskenään kollineaariset.


title: Simsonin suora

text: Niiden pisteiden ura, joiden normaalien kantapisteet kolmion sivusuorilla ovat kollineaariset, muodostavat ympyrän, joka kulkee kolmon kärkien kautta eli ympäröi kolmion. Teoreema on siten molempisuuntainen.


title: Simsonin suora

text: Pisteen P normaalit kolmion sivuille voidaan tulkita "pedaaleiksi" eli kohtisuoriksi, joiden kohtaamispisteitä kutsutaan siksi kantapisteiksi (tai projektiopisteiksi). Pistettä P kutsutaan silloin pedaalipisteeksi ja kantapisteiden muodostamaa kolmiota kutsutaan pedaaliseksi kolmioksi.


title: Simsonin suora

text: Kun pedaalipiste on kolmion sisällä, on pedaalikolmio useimmiten teräväkulmainen kolmio. Kun pedaalipiste siirretään kolmion kehän yli sen ulkopuolella, muttuu pedaalikolmio tylppäkulmaiseksi kolmioksi. Lopulta pedaalikolmion yksi kärki yhtyy vastaiseen sivuun, kun pedaalipiste P on kolmiota ympäröivällä ympyrällä, jolloin kolmion on muuttunut janaksi (Simsonin suora).Kollineaarisuus voidaan todistaa osoittamalla, että kantapisteet ovat linjassa eli formula_1 (merkinnät kuvassa).


title: Simsonin suora

text: Nyt voidaan laske kulmien summa (suluissa päättelyyn johtavat tulokset)


title: Simsonin suora

text: Tämä on alkuperäinen väite, joka on nyt osoitettu todeksi.


title: Simsonin suora

text: Simsonin suoran nimesi Poncelet Robert Simsonin (1687–1768) kunniaksi. Simsonin julkaisuissa sitä ei kuitenkaan esiinny ja ensimmäinen tunnettu julkaisu teoreemasta on William Wallacelta vuonna 1797. Tämän vuoksi teoreeman käänteistä muotoa saatetaan kutsua Wallace-Simson-suoraksi.


title: Civilization IV

text: Sid Meier’s Civilization IV (yleisesti Civilization IV tai Civilization 4) on Firaxis Gamesin kehittämä ja 2K Gamesin alun perin 2005 Windowsille julkaisema "Civilization"-strategiapelisarjan videopeli. Aspyr Media kehitti ja julkaisi pelistä OS X -version. Kyseessä on "Civilization"-pelisarjan neljäs osa, jonka suurimpiin uudistuksiin lukeutui kolmiulotteinen grafiikka, uskonnot, joustava valtiomuoto, muokattavuus ja monipuolisempi diplomatia.


title: Civilization IV

text: Pelin valikon tunnusmusiikkina toimii Christopher Tinin "Baba Yetu".


title: Civilization IV

text: Pelin perusidea on sarjan muiden pelien tapaan rakentaa mahdollisimman voimakas sivilisaatio. Tavallinen peli alkaa kivikaudesta ja sivilisaation voi kehittää aina atomi- ja avaruusaikaan asti tutkimalla erilaisia teknologioita.


title: Civilization IV

text: Peli perustuu uudisasukas-yksiköllä perustettaviin kaupunkeihin. Kaupungin asukkaat tuottavat sivisaatiolle rahaa ja vain omalle kaupungilleen tuotantoresurssia ja ruokaa. Lisäksi kaupungeista ja sen rakennuksista kertyy kulttuuria. Ruoka määrittää sen, kuinka nopeasti kaupungin väkiluku kasvaa ja tuotantoresurssi, kuinka nopeasti kaupunki voi valmistaa tuotetta kuten liikuteltavaa yksikköä tai kaupungia parantavaa rakennusta.


title: Civilization IV

text: Peli on vuoropohjainen eli kukin pelaaja tekee vuorollaan haluamansa muutokset ja yksiköiden siirrot. Pelialue on jaettu ruudukkoon. Yksiköt voivat liikkua kierroksella tietyn matkan, joka määräytyy niiden nopeudesta.


title: Civilization IV

text: Kullakin maastotyypillä on tietty ehtymätön raha-, tuotanto ja ruoka-resurssiarvo. Lisäksi yksittäisillä ruuduilla voi olla jokin bonusresurssi kuten eläimiä, mitkä lisäävät perusarvoa. Työläisyksiköillä voi tehdä ruutuihin perusarvoja parantavia parannuksia kuten kaivoksia tai maatiloja. Kaupunki voi hyödyntää vain asukuslukunsa mukaisen lukumäärän ruutujen tuotannon.


title: Civilization IV

text: Ruuduilla voi olla myös erikoisresursseja kuten rautaa tai öljyä. Nämä resurssit lisäävät ruudun perusarvoja mutta mahdollistavat myös tiettyjen yksiköiden valmistamisen. Esimerkiksi miekkamiehen valmistamiseksi kaupungi tarvitsee tieyhteyden ruutuun, jossa on rautaresurssi. Toinen erikoisresurssi tyyppi on onnellisuutta tuottavat resurssit kuten turkiseläimet. Eriskoisresursseilla voi käydä myös kauppaa muiden sivilisaatioiden kanssa.


title: Civilization IV

text: Väestön kasvu aiheuttaa väestön tyytymättömyyttä. Jos tyytymätöntä väestöä on enemmän kuin tyytyväistä, osa väestöstä ei suostu työskentelemään ja kaupunki menettää hyödynnettäviä ruutuja. Onnellisuutta voi lisätä onnellisuusresurssien lisäksi rakentamalla kaupunkiin kulttuuri- ja uskontorakennuksia. Uutena piirteenä Civilization IV:ssä on lisäksi kaupunkilaisten terveydentila. Epäterveyttä aiheuttaa kaupungin suuri koko ja tietyt rakennukset, kuten tehtaat. Mikäli sairasta väestöä on enemmän kuin tervettä, kaupunki vaatii ylimääräistä ruokaa.


title: Civilization IV

text: Rahaa pelissä käytetään tutkimuksen ja kulttuurin tuottamiseen sekä yksiköiden ja kaupunkien ylläpitämiseen. Kaupungin ylläpitokustannukset ovat pääsääntöisesti sitä korkeammat, mitä kauempana pääkaupungista se sijaitsee. Tällä on haluttu ehkäistä aiemmista peliversioista tuttua resurssien kahmimiskilpailua, jossa uusia kaupunkeja perustetaan mahdollisimman nopeasti. Toisaalta kaupunkien suuri määrä ja yleensä sivilisaation suuri koko on edelleen pelissä vahva etu, mikäli sen pystyy rahallisesti hallitsemaan, sillä suuri määrä kaupunkeja tuottaa enemmän tutkimusta ja esimerkiksi sotilasyksiköitä, ja suurelle alueelle mahtuu paljon resursseja. Liian nopea laajeneminen johtaa kuitenkin helposti vararikkoon, jolloin tutkimukseen sijoitettavat rahat hupenevat ja sivilisaatio jää kehitykseltään jälkeen.


title: Civilization IV

text: Kaupungin tuottama kulttuuri puolestaan määrittää, minkä kokoista aluetta kaupunki hallitsee. Jos kahden eri sivilisaation kaupungit ovat vierekkäin, kulttuurisesti voimakkaampi sivilisaatio ja kaupunki saa enemmän ruutuja. Ääritapauksissa voimakkaamman kulttuurin vaikutuksessa oleva kaupunki itse saattaa kapinoida ja vaihtaa sivilisaatiota. Kaupunkien hallitsema alue on tärkeä, sillä vain sillä olevia resursseja voi hyödyntää, eivätkä toisen sivilisaation yksiköt pääse liikkumaan toisen sivilisaation alueelle ilman avoimet rajat -sopimusta tai sodanjulistusta. Näin ollen kaupunkeja strategisiin paikkoihin sijoittamalla voi estää toisen sivilisaation laajenemisen tietylle alueelle.


title: Civilization IV

text: Tietokonevastustajia vastaan pelissä ovat tärkeitä diplomaattiset pisteet. Ne osaltaan määrittävät, miten helposti tietokonesivilisaatio julistaa sodan, ja millaisiin kauppasopimuksiin se suostuu. Toisin kuin aiemmissa peliversioissa, joissa kaikki tietokonesivilisaatiot saattoivat esimerkiksi aloittaa sodan liian hyvin menestynyttä ihmispelaajaa vastaan, "Civilization IV":ssä tietokonesivilisaatioiden keskinäisen diplomatian sanotaan olevan aitoa, eli ne eivät tekisi eroa tietokone- ja ihmisvastustajan välillä. Diplomaattisia pisteitä nostavat muiden muassa kauppakontaktit ja samat yhteiskuntamuodot ja valtionuskonnot, ja vähentävät läheiset rajat, sodanjulistukset ja kaupankäynti vihollisen kanssa.


title: Civilization IV

text: Uskonnot ovat uusi ominaisuus sarjassa. Ne lisäävät onnellisuutta ja kulttuuria, mutta ne ovat myös diplomatian väline, sillä mikäli käytössä on valtionuskonto, diplomaattiset pisteet saman valtionuskonnon jakavien sivilisaatioiden kanssa lisääntyvät ja toisen valtionuskonnon omaavien kanssa vähenevät.


title: Civilization IV

text: Sodankäynnissä pyritään tavallisesti laajenemaan ja hankkimaan resursseja valtaamalla kaupunkeja tai heikentämään vihollissivilisaatiota hävittämällä sen rakennuksia ja yksiköitä. Yksittäiset joukko-osastot taistelevat yksi kerrallaan toisiaan vastaan, ja voittaja määräytyy alueeseen, hyökkääjään ja yksiköiden voimiin perustuvilla todennäköisyyksillä. Hävinnyt joukkoyksikkö tuhoutuu, mutta voittanut saattaa vaurioitua, jolloin se on helpompi tuhota seuraavilla kierroksilla kunnes sen voimat palautuvat. Mikäli kaikki kaupungissa olevat joukkoyksiköt on tuhottu, kaupunki on vallattu. Vallattu kaupunki kapinoi useiden kierrosten ajan, jolloin siellä ei voi tuottaa mitään, ja mikäli kaupungissa ei pidä joukkoyksiköitä, se saattaa siirtyä itsestään takaisin viholliselle. Vallatut kaupungit ovat usein myöhemminkin herkkiä kapinoimaan, sillä pääosa niiden kulttuurista kuuluu pitkän aikaa niiden alkuperäiseen sivilisaatioon. Valtaamisen sijasta voitetun kaupungin voi myös kokonaan tuhota. Sota loppuu joko toisen sivilisaation menetettyä kaikki kaupunkinsa eli tuhouduttua, tai rauhansopimukseen, jossa huonompaan asemaan jäänyt voi tarjota esimerkiksi rahaa, resursseja, kaupunkeja tai tekniikoita.


title: Civilization IV

text: Kun alkuperäisessä pelissä voittotapoja oli kaksi, "Civilization IV":ssä niitä on kuusi, samat kuin pelisarjan kolmannessa osassa. Osan voitoista voi saavuttaa jopa ilman sotaa.


title: Civilization IV

text: Yksi "Civilization IV":n uudistuksista on se, että yhdestä maasta voi valita eri hallitsijoita, joista jokaisella on kaksi pelin kokonaisuudessaan kahdeksasta luonteenpiirteestä. Luonteenpiirteet hyödyttävät tietyissä asioissa, esimerkiksi rakennusten valmistumisessa.


title: Civilization IV

text: Pelissä on 18 eri kansaa: Amerikka, arabit, atsteekit, Kiina, Egypti, Englanti, Ranska, Saksa, Kreikka, inkat, Intia, Japani, Mali, Mongolia, Persia, Rooma, Venäjä ja Espanja.


title: Civilization IV

text: Heinäkuussa 2006 "Civilization IV":stä julkaistiin lisäosa "Warlords". Lisäosassa painotetaan nimenomaan sotimiseen. Levyllä on esimerkiksi uusi suurmiesten luokka ”suuret kenraalit”. Merkittävä uudistus on sivilisaation siirtyminen voimakkaamman sivilisaation vasallivaltioksi, joka tarjoaa vaihtoehdon toisten sivilisaatioiden täydelliselle valloittamiselle. Myös siviilipuolella tulee kuitenkin jonkin verran uutta. Warlordsissa on kuusi uutta kansaa: Karthago, keltit, Korea, ottomaanit, viikingit ja zulut.


title: Civilization IV

text: "Civilization IV":lle julkaistiin toinen virallinen lisälevy, "Beyond the Sword", heinäkuussa 2007. Se lisäsi peliin kymmenen uutta sivilisaatiota johtajineen ja erikoisuuksineen. Mukana tuli myös uusia yksiköitä ja rakennuksia vanhoillekin kansakunnille. Erityisesti pelin myöhempiä aikakausia on pyritty uudistamaan. Uusia kansoja ovat Babylonia, Bysantti, Alankomaat, Etiopia, Pyhä saksalais-roomalainen keisarikunta, Khmer, mayat, intiaanit, Portugali ja Sumer.


title: Civilization IV

text:
"Beyond the Swordissa" on monipuolisempi diplomatiajärjestelmä. Nyt diplomaattinen voitto on mahdollista paljon aikaisemmin kuin ennen, myös vakoilu on monipuolisempaa. Talousjärjestelmä ei myöskään ole jäänyt ilman huomiota, vaan peliin on lisätty resursseista riippuvaiset yhtiöt, jotka voivat olla kansoilleen erittäin tuottoisia. Firaxis on kertonut uudistaneensa tekoälyn täysin. "Beyond the Swordissa" on myös satunnaistapahtumia, kuten luonnonkatastrofeja ja avunpyyntöjä tai vaatimuksia omalta kansalta. Beyond the Sword sisältää skenaarioita lukuun ottamatta kaikki Warlords-lisälevyn sisältämät uudistukset.
Civilization IV sai yleisesti hyvän vastaanoton.


title: Konseptikuva ja konseptikuvitus

text: Konseptikuva ja konseptikuvitus (engl. "concept image, concept illustration, concept art, concept drawing") on erilaisten produktioiden kuvallinen luonnos tai suunnitelma. Se on kuvitusta ja visualisointia.


title: Konseptikuva ja konseptikuvitus

text: Sana "konsepti" (lat. "conceptum < concipere" = sommitella, kirjoittaa) tarkoittaa kirjallisen työn luonnosta, puhtaaksikirjoittamatonta työtä tai suullista esitystä varten tehtyä käsikirjoitusta, sekä yleensä suunnitelmia, piirustuksia tai ennakkolaskelmia. Konsepti voi olla myös kolmiulotteinen esine, kuten konseptiauto tai konseptitalo. Tällöin konsepti on tuote, joka ei ole vielä sarjatuotannossa, eli prototyyppi.


title: Konseptikuva ja konseptikuvitus

text: Englanninkielistä sanaa "concept art" (konseptitaide) on käytetty alun perin 1930-luvulta animaatioteollisuuden piirissä, jossa se tarkoitti piirrettyjä tai maalattuja kuvia, jotka kuvittavat tehtävän animaatioelokuvan ilmettä, tunnelmaa, muotoilua, värejä jne. Sana omaksuttiin myöhemmin peliteollisuuteen, jossa konseptikuvat tulivat tarpeellisiksi pelien kehittyneille visuaalisille ominaisuuksille.


title: Konseptikuva ja konseptikuvitus

text: Konseptikuva voi olla piirustus tai maalaus paperilla tai digitaalinen piirustus tai maalaus tai molempia.


title: Konseptikuva ja konseptikuvitus

text:
Se voi olla matematiikassa ja lääketieteessä käytettävä havainnollistava kuva tai kuvitus tai yleensä
skeema, kaava, graafi, kaavio tai reaali kolmiulotteinen hahmo. Laajassa mielessä konseptikuva on sama asia kuin synopsis, luonnos tai suunnitelma.


title: Konseptikuva ja konseptikuvitus

text: Konseptikuva ja konseptikuvitus on tavallisesti peli- ja animaatiotuotantojen hahmojen, esineiden tai tapahtumamiljöiden previsualisointia eli kuvallista ennakkosuunnittelua.


title: Konseptikuva ja konseptikuvitus

text: Konseptikuva on luonteeltaan strateginen. Se on yleensä suhteellisen avoin eli neuvoteltavissa oleva kuva. Konseptikuvan täytyy olla siirrettävissä tuotannon muille kuvantekijöille (3D kuvittajat, animaattorit, tasosuunnittelijat, kuvaajat jne.)


title: Koma

text: Koma on pyrstötähden eli komeetan ympärillä oleva ohut kaasuhuntu, joka muodostuu ytimen irtautuneesta aineksesta. Lähellä Aurinkoa koma saattaa kasvaa jopa itse pyrstötähteä suuremmaksi.


title: Koma

text: Komaksi sanotaan myös kaukoputkissa käytettävissä linsseissä esiintyvää kuvausvirhettä, jonka takia linssin akselin ulkopuolella oleva valopiste kuvautuu pyrstötähden näköisenä. Koma esiintyy myös parabolisella peilillä, mutta voidaan korjata käyttämällä hyperbolista peiliä.


title: Kimberly Goss

text: Kimberly Goss (s. 15. helmikuuta 1978 Los Angeles, Kalifornia, Yhdysvallat) on yhdysvaltalainen muusikko.


title: Kimberly Goss

text: Goss toimii metalliyhtye Sinergyn laulusolistina. Ennen Sinergyä hän on laulanut Ancient-yhtyeessä ja ruotsalaisen oopperaa ja metallimusiikkia yhdistelevän Therionin 1998 julkaisemalla "Vovin"-levyllä sekä soittanut kiertuemuusikkona koskettimia Dimmu Borgirissa ja Children of Bodomissa.


title: Kimberly Goss

text: Gossilla on isänsä kautta korealaisia ja äitinsä kautta saksalaisia sukujuuria. Hän on ollut naimisissa Sinergyn ja Children of Bodomin kitaristin Alexi Laihon kanssa.


title: Elie Wiesel

text: Eliezer ”Elie” Wiesel KBE (30. syyskuuta 1928 Sighetu Marmației, Maramureș, Romania – 2. heinäkuuta 2016 New York, Yhdysvallat) oli Romaniassa syntynyt unkarinjuutalainen kirjailija, journalisti, filosofi ja poliittinen aktivisti, joka asui Yhdysvalloissa. Hän kirjoitti yli 40 teosta ranskaksi. Niistä kuuluisin on "Yö", omaelämäkerrallinen teos holokaustista selviämisestä.


title: Elie Wiesel

text: Wieselin koko perhe vietiin natsien keskitysleireille. Elie Wiesel ja hänen kaksi siskoaan jäivät eloon Auschwitzista ja Buchenwaldista, mutta isä kuoli Buchenwaldissa.


title: Elie Wiesel

text: Wieselille myönnettiin Nobelin rauhanpalkinto vuonna 1986 väkivallan ja rasismin vastaisesta toiminnasta.


title: Rajakerros

text: Rajakerros on fysiikan, varsinkin virtausdynamiikan termi, joka kuvaa nesteen tai kaasun kerrosta lähimpänä rajapintaa. Virtausnopeus aivan pinnassa on nolla, ja kasvaa siitä rajakerroksessa kohti häiritsemättömän virtauksen nopeutta. Rajakerroksen ominaisuudet riippuvat virtaavan kaasun tai nesteen viskositeetista.


title: Rajakerros

text: Tunnetuimpia rajakerroksia ovat ohut (alle 0,01 mm) kerros ilmaa lentokoneen siiven pinnassa (ks. ilmanvastus), ja ilmakehän rajakerros, jota meteorologiassa kutsutaan myös "planetaariseksi rajakerrokseksi" tai yksinkertaisesti "rajakerrokseksi". Meren pintakerros, jossa havaitaan Ekmanin spiraali, on myös rajakerros.


title: Rajakerros

text: Aerodynaamisen rajakerroksen havaitsi 1900-luvun alussa saksalainen fyysikko Ludwig Prandtl. Se on aerodynamiikan tärkeimpiä keksintöjä, sillä se selittää nesteen seassa uivan tai lentävän kappaleen kokeman vastuksen. Purjekoneiden ja liikennelentokoneiden suunnittelussa kiinnitetään paljon huomiota rajakerroksen optimointiin, jotta vastus saataisiin minimoitua. Ensinnäkin rajakerros lisää kappaleen efektiivistä poikkipinta-alaa ja siten sen kokemaa vastusta. Toisekseen virtauksen shear siiven pinnalla aiheuttaa pintakitkaa.


title: Rajakerros

text: Reynoldsin luku määrittää rajakerroksen ominaisuuksia.


title: Burger King

text: Burger King Corporation (lyhennettynä BK) on suuri kansainvälinen pikaruokaketju, jonka päätuote ovat hampurilaiset. Yhtiö perustettiin vuonna 1954 Miamissa Floridassa. Vuonna 2013 Burger King -ravintoloita oli noin 13 600 kappaletta 72 eri valtiossa. McDonald’s on yksi Burger Kingin tärkeimmistä kilpailijoista.


title: Burger King

text: Burger Kingin prototyyppi perustettiin vuonna 1953 Jacksonvillessa Floridassa nimellä "Insta-Burger King". Yritys kuitenkin luisui jo seuraavana vuonna taloudelliseen ahdinkoon, jonka jälkeen kaksi miamilaista franchising-yrittäjää David Edgerton ja James McLamore ostivat yrityksen ja nimesivät sen Burger Kingiksi. Vuonna 1957 lanseerattiin Whopper-hampurilainen, josta tuli Burger Kingin lippulaivatuote.


title: Burger King

text: Vuonna 1967 Egerton ja McLamore myivät Burger Kingin Pillsbury Companylle. Kaksi vuotta myöhemmin avattiin ensimmäinen Yhdysvaltain ulkopuolella sijaitseva Burger King -ravintola Kanadan Ontariossa sijaitsevaan Windsoriin. Euroopan ensimmäinen Burger King -ravintola avattiin Espanjan Madridiin vuonna 1975. Pillsbury Company yritti useita kertoja uudistaa Burger Kingiä. Merkittävin muutos tapahtui vuonna 1978, kun Burger King palkkasi McDonald'sin johtajan Donald N. Smithin auttamaan uudistustöissä. Muutoksiin kuuluivat muun muassa uudistetut franchising-sopimukset, laajempi tuotevalikoima ja nykyaikaisemmat ravintolailmeet. 1980-luvun lopulla Burger King ajautui Pillsbury Companyn mukana vaikeuksiin. Vuonna 1989 Pillsbury Companyn osti Grand Metropolitan, jonka omistukseen siirtyi myös Burger King. Onnistuneet tuoteuutuudet ja yhteydet Walt Disney Companyyn tuottivat vastapainoa imago-ongelmiin ja tuloksettomaan mainontaan. Grand Metropolitan myi paljon Burger Kingin omaisuutta parantaakseen yrityksen myyntiä, ja irtisanoi paljon henkilökuntaa. Vuonna 1997 Grand Metropolitan fuusioitui olutyhtiö Guinnessin kanssa ja syntyi uusi yhtiö nimeltä Diageo. Jatkuva ja järjestelmällinen institutionaalinen brändin laiminlyönti vahingoitti yritystä niin paljon, että toimilupia purettiin paljon.


title: Burger King

text: Vuonna 2000 Diageo asetti Burger Kingin myyntiin, ja TPG Capital osti sen vuonna 2002. Uusi omistaja teki Burger Kingille uudistuksia muun muassa tuotevalikoimaan, mainontakampanjoihin ja ravintolailmeeseen, minkä ansiosta Burger Kingin liiketoiminta parani huomattavasti. Kuitenkin vuosien 2007–2009 finanssikriisin aikana Burger Kingin taloudellinen tilanne heikkeni kun sen pääkilpailijan McDonald'sin tilanne parani. Syyskuussa 2010 TPG Capital myi Burger Kingin brasilialaiselle 3G Capitalille, joka on sitoutunut investoimaan voimakkaasti Burger Kingiin.


title: Burger King

text:
Nykyisin Suomessa toimii yhteensä 46 Burger King -ravintolaa, (vuoden 2018 lopussa 53) joista peräti 20 sijaitsee pääkaupunkiseudulla ja kaksi Tallinkin laivoilla. Helsinki-Vantaan lentoasemalla toimii kolme ravintolaa, joista yksi sijaitsee terminaali 2:n tuloaulassa, yksi Schengen-porttialueella ja yksi Non-Schengen-porttialueella. Kolmessatoista ravintolassa toimii autokaista, ja ne sijaitsevat Kempeleessä, Tuusulassa, Jyväskylässä, Vaasassa, Mäntsälässä, Lappeenrannassa, Lahdessa, Imatralla, Maskussa, Espoon Pikkulaivassa ja Muuralassa, Lapinjärvellä, Porvoossa ja Pirkkalassa.
Joissakin Suomen Burger Kingeissä on saatavilla myös olutta. Oluen saa halvemmalla, jos ostaa sen hampurilaisaterian yhteydessä.


title: Burger King

text:
Burger King toimi ensimmäistä kertaa Suomessa 1980-luvun alussa, kun Jussi Nurmio toi liikekumppaneidensa kanssa ketjun Tampereelle ja Helsinkiin. Kaisaniemen Burger King avattiin syyskuussa 1982 ja Tampereelle se tuli Hämeenkadulle vuonna 1983 (Commercen talo). Tampereella Burger King lopetti toimintansa 14. joulukuuta 1984, jolloin tilalle tuli Suomen ensimmäinen McDonald’s. Helsingissä Burger King lopetti toimintansa vuonna 1985 ja paikalle tuli Carrols. Kolmaskin liike oli ollut suunnitteilla Helsingin Forumiin 1984, jonne kuitenkin avattiin McDonald's. Ravintolat lopetettiin kannattamattomuuden takia. Nurmio ja McDonald’s ostivat liiketoiminnan ja Nurmio jäi johtamaan Suomen McDonald’sia.
Vuodesta 1985 joulukuuhun 2013 Suomessa ei toiminut yhtäkään Burger King -ravintolaa. Syksyllä 2010 Burger King ilmoitti laajentavansa toimintansa takaisin Suomeen, mutta joulukuussa 2010 yritys kertoi ettei nähnyt Suomessa toiminnalle tarpeeksi mahdollisuuksia.


title: Burger King

text: Toukokuussa 2013 Restel ilmoitti perustavansa Suomeen uusia Burger King -ravintoloita aluksi pääkaupunkiseudulle vuodenvaihteessa 2013–2014. Ensimmäinen ravintola avattiin 13. joulukuuta 2013 Helsingin Mannerheimintielle.


title: Burger King

text:
Suomen toinen Burger King-ravintola avattiin helmikuussa 2014 Helsingin päärautatieasemalle. Vuoden 2014 aikana avattiin ravintoloita myös Tuusulaan, Jyväskylään, Turkuun, Vantaan Myyrmanniin, Tampereelle, Lahteen sekä Helsingin Aleksanterinkadulle ja Kamppiin.
Vuonna 2015 avattiin ravintoloita Ouluun, Poriin, Helsingin Itikseen ja Ruoholahteen, Espoon Selloon ja Lippulaivaan, Kuopion kauppakeskus Matkukseen ja kaksi ravintolaa Helsinki-Vantaan lentoasemalle. Lentoaseman ravintolat ovat myös ketjun Suomen ensimmäiset franchising-ravintolat. Lisäksi marraskuussa 2015 Helsingin Mannerheimintien Burger Kingin yhteyteen avattiin maailman ensimmäinen pikaruokasauna.


title: Burger King

text: Vuoden 2016 alussa avattiin Tallinkin "M/S Star" -laivalle Burger King -ravintola. Lisäksi vuoden 2016 aikana avattiin ravintoloita Helsingin Meilahteen, Malmille ja Kontulaan, Vaasaan, Kouvolan kauppakeskus Veturiin ja Lempäälän Ideaparkiin.


title: Burger King

text: Vuonna 2017 Neste K -liikenneasemat solmivat sopimuksen Restelin kanssa Burger King -ravintoloiden sub-franchising -toiminnasta asemien yhteydessä, joita avattiin vuoden aikana Lappeenrantaan, Lahteen, Imatralle, Maskuun ja Lapinjärvelle. Vuoden 2017 aikana avattiin ravintolat myös Tallinkin "M/S Megastar"-laivaan, Espoon Isoon Omenaan, Vantaan Dixiin, Mäntsälään, Helsinki-Vantaan lentoaseman Schengen-terminaaliin, Leville, Mikkeliin, Vantaan Jumboon, Espoon Muuralaan, Joensuuhun sekä Porvoon Kuninkaanporttiiin.


title: Burger King

text: Vuonna 2018 avattiin/avataan uudet Burger king ravintolat Liperin Ylämyllylle, Tampereen kauppakeskus Ratinaan, Helsingin Oulunkylään, Kempeleeseen, Järvenpäähän, Raisioon, Jyväskylän Keljoon, Pirkkalaan, Hämeenlinnan Tiiriöön, Jämsään sekä Hyvinkäälle.Ateria koostuu hampurilaisesta, lisukkeesta (kuten ranskanperunat tai sipulirenkaat) sekä virvoitusjuomasta.


Burger King


title: Ilmakehän rajakerros

text: Ilmakehän rajakerros, joka tunnetaan myös nimillä planetaarinen rajakerros tai pelkästään rajakerros, on rajakerros ilmakehässä troposfäärin alaosassa, jossa alla oleva maa- tai vesipinta vaikuttaa ilmakehään voimakkaimmin. Rajakerroksen paksuus vaihtelee paikan, vuoden- ja vuorokaudenajan sekä säätilanteen mukaan. Yhden määritelmän mukaan rajakerrokseen kuuluu kaikki ilma, joka on ollut kosketuksissa maanpinnan kanssa viimeisen vuorokauden aikana. Toisen määritelmän mukaan rajakerros on se osa troposfääriä, johon maan pinnan ominaisuudet suoraan vaikuttavat ja joka reagoi pinnan pakotteiden muutoksiin korkeintaan noin tunnin viiveellä (poikkeuksena yöllinen residuaalikerros).


title: Ilmakehän rajakerros

text: Ilmavirtaus rajakerroksessa on aina turbulenttinen, eli se koostuu kaoottisista kolmiulotteisista pyörteistä, lukuun ottamatta alinta millimetriä maanpinnan lähellä, missä virtaus on laminaarinen. Turbulenssi kuljettaa erittäin tehokkaasti liikemäärää, vesihöyryä ja lämpöä pystysuunnassa. Tällaisen pystysuuntaisen kuljetuksen nimi on "turbulenttinen vuo". Rajakerroksen yläpuolella on vapaa ilmakehä, jossa vallitsee geostrofinen tuuli ja virtaus on vain ajoittaisesti turbulenttista. Ilmakehän rajakerros on siis ikään kuin vapaan ilmakehän ja maanpinnan välinen puskuri.


title: Ilmakehän rajakerros

text:
Rajakerroksen alinta osaa, yleensä noin kymmenesosaa sen paksuudesta, kutsutaan pintakerrokseksi, missä tuulen pystyprofiili noudattaa logaritmista tuulilakia ja Moninin–Obuhovin samanlaisuusteoria pätee. Pintakerroksen yläpuolella kitkan vähitellen laimeneva vaikutus saa aikaan Ekmanin spiraalin (ks. myös Ekman-Taylor-spiraali), jossa tuuli muuttuu voimakkaasti korkeuden mukaan: voimistuu ja kääntyy pohjoisella pallonpuoliskolla myötäpäivään, eteläisellä vastapäivään.
Kesällä manneralueilla rajakerroksen paksuudella on poutasäällä selvä vuorokausivaihtelu: päiväsaikaan auringon lämmityksen aikaansaama konvektio ja turbulenssi sekoittavat ilmaa, ja hyvin sekoittunut ilmakerros kasvaa parin kilometrin paksuiseksi, kun taas yöllä muodostuu säteilyjäähtymisen takia pintainversio. Inversion korkeus on tällöin sama kuin rajakerroksen paksuus.


title: Ilmakehän rajakerros

text:
Päivällä syntynyt konvektiivinen hyvin sekoittunut kerros ei välttämättä muutu kokonaan stabiiliksi yön aikana, vaan Ekman-kerroksen yläosiin jää ns. vanha sekoituskerros (residuaalikerros eli jäännöskerros). Vanha sekoituskerros voi säilyä jopa seuraavaan päivään. Residuuaalikerroksessa turbulenssi on heikompaa kuin hyvin sekoittuneessa kerroksessa.
Pintakerros on päivällä konvektiivinen ja ulottuu korkeammalle, öisin kerros on matalampi ja stabiili. Myös Ekman-kerroksen syvyys pienenee kerroksen muuttuessa aurinkoisen päivän hyvin sekoittuneesta kerroksesta yön residuaalikerrokseksi.
Inversiokerros erottaa rajakerroksen vapaasta ilmakehästä öisin, päivisin sekoituskerros. Sekoituskerroksessa vapaan ilmakehän ilmaa sekoittuu alapuolella olevaan turbulenttisempaan rajakerroksen ilmaan.
Rajakerroksen sisältä voidaan eri alustojen rajapinnoilta tuulen suunnasta riippuen erottaa myös niin sanottu sisäinen rajakerros. Sisäinen rajakerros muodostuu kahden erityyppisen alustan (rosoisuus, lämpötila tai ilmankosteus muuttuu) rajapinnalle ilmavirran kulkiessa rajapinnan ylitse. Tyypillinen esimerkki kahden alustan rajapinnasta on metsän ja peltoaukean raja, jossa alustan rosoisuus muuttuu selvästi. Sisäisen rajakerroksen korkeus kasvaa rajapinnasta ilmavirran suuntaan ja sen sisällä virtaus on asettunut uuden alustan kanssa tasapainoon. Sisäisen rajakerroksen yläpuolella virtauksessa vallitsee vanhan alustan vaikutus.


title: Ilmakehän rajakerros

text: Richardsonin luku kertoo stabiilisuuden kautta, onko ilmakehän rajakerros turbulenttinen vai ei. Pintakerroksessa stabiilisuutta kuvataan myös stabiilisuusindeksillä formula_1.


title: Ilmakehän rajakerros

text: Reynoldsin luku kertoo turbulenttisuudesta viskoosisuuden kautta.


title: Ilmakehän rajakerros

text: Turbulenssin voimakkuus on suoraan verrannollinen turbulenttiseen kineettiseen energiaan.


title: Ilmakehän rajakerros

text: Rajakerroksen tilan kehittymistä ajassa voidaan kuvata ilmakehäyhtälöillä, jotka ovat numeerisen rajakerrosmallin perusta. Seuraavassa on ilmakehäyhtälöt tuulen komponenteille formula_2 ja formula_3 (voidaan johtaa Navier-Stokes-yhtälöistä) sekä lämpötilalle formula_4 ja kosteudelle formula_5


Ilmakehän rajakerros


title: Ilmakehän rajakerros

text: Yhtälöryhmä ei ole ratkaistavissa, koska vuotermejä (esim. formula_10) ei tunneta. Tätä ongelmaa kutsutaan sulkemisongelmaksi.


title: Ilmakehän rajakerros

text: Sumu ja sumupilvi ovat tyypillisiä rajakerrokseen rajoittuvia sääilmiöitä. Rajakerroksen virtausilmiöitä ovat vuoristoaallot, hydraulinen hyppy, kaupunkivirtaus, rannikkokonvergenssi, merituuli, rinnetuulet sekä yöllisiä suihkuvirtauksia aiheuttava inertiaalioskillaatio. Rajakerroksen yläosissa pyörteilyä voivat aiheuttaa kirkkaan ilman turbulenssi ja top-down turbulenssi.


title: Ilmakehän rajakerros

text: Ilmansaasteiden lähteet ovat suurilta osin ilmakehän rajakerroksessa, ja siten leviäminenkin tapahtuu pääosin rajakerroksessa. Saasteiden leviämistä voidaan ennustaa lähilaskeumamallien ja kaukokulkeutumismallien avulla.


title: Ilmakehän rajakerros

text: Ilmakehän rajakerrosta voidaan havainnoida "in situ" -mittauksilla (eli paikallisset mittaukset) tai kaukokartoitustekniikoilla. Mittauksissa havainnoidaan joko ilmakehän keskimääräistä käyttäytymistä (esim. 30 min keskiarvot) tai turbulenssia (<1 s). Tyypillisimpiä keskimääräistä käyttäytymistä kuvaavia "in situ" mittauksia ovat mastossa mitatut lämpötila- ja tuuliprofiilit sekä pinnan nettosäteily. Eniten käytetty turbulenssia havainnoiva "in situ" menetelmä on pyörrekovarianssi-tekniikka. Tyypillisiä kaukokartoitustekniikoita ovat eri menetelmät, joilla mitataan keskimääräis- tai turbulenssisuureiden pystyprofiileja, esimerkiksi lidar, sodar ja ceilometri. Sodar-laitteella voidaan lisäksi määrittää matalan (<400m) ja lidar-laitteella paksumman rajakerroksen korkeus. Seilometriä on perinteisesti käytetty paljon lentokentillä pilvien alarajan korkeuden määrittämiseen.


title: Ohjelmointirajapinta

text: Ohjelmointirajapinta () on määritelmä, jonka mukaan eri ohjelmat voivat tehdä pyyntöjä ja vaihtaa tietoja eli "keskustella" keskenään. Hyvä esimerkki rajapinnasta on käyttöjärjestelmän rajapinta, jolla ohjelmat voivat käyttää keskusmuistia sekä tiedostoja.


title: Ohjelmointirajapinta

text: Yksi ohjelmointirajapinnan päätarkoituksista on tarjota käyttömahdollisuus yleisimmille toiminnoille. Käyttöliittymä voi esimerkiksi tarjota ohjelmointirajapinnan ikkunoiden tai kuvakkeiden piirtoon, ja tietokanta taas rajapinnan kyselyiden läpiviemiseksi. Ohjelmointirajapinta liitetään hyvin usein osaksi SDK:ta ("Software development kit").


title: Ohjelmointirajapinta

text: Hyvä ohjelmointirajapinta sisältää abstraktin kerroksen, niin kutsutun "mustan laatikon", jonka avulla ohjelmoijan ei tarvitse tietää rajapinnan alaisista menetelmistä. Tämän avulla rajapinta voidaan pitää "alaspäin yhteensopivana", eli ohjelmointirajapinnan toimintaa voidaan tehostaa ilman, että ohjelma, joka käyttää rajapintaa, häiriintyisi siitä.


title: Ohjelmointirajapinta

text: Ohjelmointirajapintojen julkaisukäytännöistä erottuu kaksi erilaista tapaa:


title: Stabiilisuus

text: Stabiilisuus on meteorologiassa ja yleisemminkin hydrostatiikassa käytetty määre, joka kuvaa ilmakehän (tai muiden fluidien) herkkyyttä pystysuuntaiseen sekoittumiseen.


title: Stabiilisuus

text: Stabiilissa ilmakehässä liikahtamaan pakotettu ilmapaketti pyrkii palaamaan lähtötilaansa, kun taas instabiilissa eli labiilissa tilanteessa pieni pakotettu liike saa aikaan samansuuntaisen kiihtyvän liikkeen. Ilmakehän stabiilisuuden määrää sen lämpötilan pystyrakenne, koska kaasun tiheys riippuu sen lämpötilasta. Toisaalta kaasun kokema hydrostaattinen paine riippuu sen yläpuolella olevan kaasun massasta.


title: Stabiilisuus

text: Jos tietty määrä kuivaa ilmaa tuodaan ilmakehässä alaspäin kilometrin verran, sen kokema paine kasvaa (koska sen yläpuolella on kilometri enemmän ilmaa), se puristuu kokoon ja lämpenee 9,78 astetta. Tätä lämpötilanmuutosta sanotaan "(kuiva)adiabaattiseksi lämpenemiseksi". Vastaavasti ilma, jota nostetaan, jäähtyy. Jos nostetaan kosteaa ilmaa, siinä oleva vesihöyry saattaa tiivistyä, ja tiivistyminen vapauttaa energiaa. Jos nostetaan ilmaa, jonka suhteellinen kosteus on 100 %, tiivistyminen kompensoi adiabaattista jäähtymistä ja lämpötila laskee vähemmän. Tiivistymisen vaikutus riippuu lämpötilasta, koska lämpimämpään ilman mahtuu enemmän vesihöyryä, ja se vaihtelee tyypillisesti lähes nollasta noin viiteen asteeseen kilometrillä.


title: Stabiilisuus

text: Ilmakehästä uhkaa tulla "instabiili" eli "epävakaa", jos lämpötila laskee liian nopeasti korkeuden funktiona, eli jos liian alhaalla on liian lämmintä ilmaa. Tällöin syntyy nopeasti nostevoiman aiheuttamaa sekoittumista: turbulenssia tai konvektiota, ja epävakaus purkaantuu. Vain ilmakehän rajakerroksen alimmat metrit voivat lämmitä yliadiabaattisiksi tilanteessa jossa lämmitys on tehokkaampaa kuin sekoittuminen.


title: Stabiilisuus

text: Ilmakehän stabiilisuuden tunteminen on tärkeää saasteiden leviämisen ennustamiselle, sekä sadekuurojen ja ukkosen sekä yleisemminkin konvektiivisten sääilmiöiden ennakoinnissa. Jälkimmäisen käyttöön on kehitetty joukko epävakaisuusindeksejä:Wilhelm Schmidt määritteli vuonna 1928 järven tai muun vesialtaan stabiilisuuden "S" sen pohjalta, paljonko tuulityötä pinta-alayksikköä kohti on tehtävä sen vesikerrosten sekoittamiseksi homogeeniseenvakiotiheyteen.


title: Stabiilisuus

text: Olkoon järven potentiaalienergia Birgen (1916) esittämään tapaan


Stabiilisuus


title: Stabiilisuus

text: missä "ρ"("z") on syvyydellä "z" (> 0) olevan (infinitesimaalisen) vesikerroksen tiheys, "A" järven pinta-ala, "A"("z") syvyydellä "z" sijaitsevan, järven horisontaalisen poikkileikkauksen pinta-ala, "g" putoamiskiihtyvyys ja "h" järven suurin syvyys.


title: Stabiilisuus

text: Jotta tällainen kerrostuneisuus voitaisiin saavuttaa vapaasti valitusta homogeenisestä alkutiheydestä "ρ"" "alkaen, on tehtävä tuulityö


title: Stabiilisuus

text: Jos nyt määritellään järven keskitiheys


title: Stabiilisuus

text: missä "V" on vesitilavuus, sekä järven geometrisen keskipisteen syvyys


title: Stabiilisuus

text: on Schmidtin stabiilisuus "S" ilmaistavissa keskitiheyttä vastaavan tuulityön ja alkutilaa vastaavan tuulityön erotuksena eli


title: Stabiilisuus

text: Vaikka stabiilisuuden lausekkeessa esiintyy alkutiheys "ρ", ei sen arvolla ole merkitystä tuloksen kannalta.


title: Stabiilisuus

text:
Edellisen määritelmän nojalla hyvin sekoittuneelle järvelle (esim. täyskierron aikana) "S" = 0, ja mitä voimakkaammin järven vesi on kerrostunut, sitä suurempi on myös "S".
Tasapainolajit yleisemmin statiikan kannalta


title: Oxfordshire

text:
Oxfordshire on Kaakkois-Englannissa sijaitseva kreivikunta, jonka rajanaapureita ovat Northamptonshire, Buckinghamshire, Berkshire, Wiltshire, Gloucestershire ja Warwickshire. Merkittävin kaupunki Oxfordshiressä on Oxford. Muita merkittäviä asutuskeskuksia ovat Bicester, Banbury, Didcot ja Witney.
Alueen korkein kohta on Whitehorse Hill, joka on 261 metriä meren pinnan yläpuolella. Sen kylkeen on kaiverrettu pronssikaudella yli sata metriä pitkä eläinhahmo, Uffingtonin valkoinen hevonen, paljastamalla valkoista kalkkikiveä ruohon keskeltä. Hevosen lähellä on myös pronssikautisia hautapaikkoja.


title: Oxfordshire

text: Vuonna 2007 kreivikunnassa oli noin 635 500 asukasta. Oxfordshire on maan kaakkoisosan kreivikunnista maaseutuvaltaisin: yli puolet asukkaista elää alle 10 000 asukkaan taajamissa.


title: Kriittinen tiheys

text:
Kriittisellä tiheydellä tarkoitetaan kosmologiassa sitä tiheyttä, joka on juuri riittävä pysäyttämään alkuräjähdyksestä alkaneen maailmankaikkeuden laajenemisen (mikäli kosmologinen vakio olisi nolla). Kriittinen tiheys formula_1 riippuu ainoastaan kunkin ajankohdan laajenemisnopeudesta, Hubblen vakiosta H (yksikkö usein kirjoitettuna muotoon km/s/Mpc), sekä Newtonin vakiosta G.
Kun kosmologiassa puhutaan joko materian tai energian tiheydestä yksikkönä on usein formula_1. Maailmankaikkeuden tiheys, formula_4, tällä hetkellä, kun yksikkönä on formula_1 on siten,
missä formula_7 on maailmankaikkeuden laajenemisnopeus tänään. Sen tarkka arvo on mitattu tarkasti vasta viime vuosina. Tämänhetkinen arvo on WMAPilla kosmisesta taustasäteilystä mitattuna n. 70 km/s/Mpc. formula_8 on kaiken materian/energian yhteen laskettu tiheys. Se on usein jaettu kahteen osaan, materia tiheyteen formula_9 ja pimeän energian tiheyteen, formula_10, jolloin formula_11.


title: Kriittinen tiheys

text: Nykyään kaikkeuden ainetiheyden oletetaan olevan juuri kriittinen tiheys.


title: Merkkitesti

text: Merkkitesti on tilastollinen testi, jolla testataan kahden jatkuvan jakauman eroavaisuutta. Nollahypoteesin mukaan jakaumien välilä ei ole eroa.


title: Merkkitesti

text: Tarkastellaan jatkuvia satunnaismuuttujia "X" ja "Y". Olkoon "p = P(X > Y)" ja nollahypoteesin perusteella saatu "H: p" = 0.50. Tästä seuraa, että annetulle mielivaltaiselle parille mittaustuloksia ("x,y"), joissa "x > y", on todennäköisesti voimassa myös "y > y".


title: Merkkitesti

text: Riippumaton otos voidaan koota joukoksi {"(x, y), (x, y), . . ., (x, y)"}. Tästä joukosta voidaan sitten poistaa ne parit, joiden kohdalla ei ole eroavaisuutta, jolloin hypoteesia voidaan testata pienemmässä joukossa.


title: Merkkitesti

text: Olkoon W niiden parien lukumäärä, joilla "y - x > 0". Jos oletetaan, että "H" on voimassa, "W" noudattaa binomijakaumaa "W" ~ b("m, 0,5").


title: Merkkitesti

text: Jakauman vasemman puolen arvo saadaan laskemalla "P(B ≤ w)", joka on p-arvo vaihtoehtoiselle testille "H: p < 0,50". Tämä vaihtoehto tarkoittaa, että "X":n mittaustulos tulee olla suurempi. Vastaavanlainen tulos on voimassa oikealle puolelle.


title: Merkkitesti

text: Kaksipuolinen testi vaihtoehtoiselle hypoteesille formula_1, on kaksi kertaa yksipuolisen testin pienempi p-arvo.


title: Digitaalinen piirtäminen ja maalaaminen

text: Digitaalinen piirtäminen ja maalaaminen on kuvan prosessointia, jossa käsitellään pikseleitä käden kontrolloimana. Syöttölaite voi olla hiiri, joka sopii huonosti piirtämiseen tai "stylus" eli piirrin, joka yhdistetään piirustuslautaan (piirustuslevy, digitointipöytä). Tietokone voi olla apuväline kuvan tekemisessä hieman samalla tavalla kuin camera obscura oli apuväline Johannes Vermeerin maalausten tekemisessä 1600-luvulla.


title: Digitaalinen piirtäminen ja maalaaminen

text: Digitaalinen kuvan tekeminen ammattitasolla on liittynyt ainakin televisioon ja videoon, elokuvien ja animaatioiden tekemiseen, pelituotantoihin, valokuvaukseen, konseptikuvaan, typografiaan sekä kalligrafiaan. Digitaalinen piirustus ja maalaus on yleistymässä sekä ammattilaisten että harrastajien keskuudessa.


title: Digitaalinen piirtäminen ja maalaaminen

text: Tietokoneen avustama kuvan tekeminen voidaan jakaa kahteen eri maailmaan datan tallennustavan mukaan, geometriaan perustuvaan (CAD) ja pikseleiden käsittelyyn perustuvaan grafiikkaan. Jälkimmäistä kutsutaan luonnolliseksi mediaksi. Myös molempien yhdistäminen on mahdollista.


title: Digitaalinen piirtäminen ja maalaaminen

text: Digitaalinen piirustus- tai maalausjärjestelmä on laite- ja ohjelmakokonaisuus, esimerkiksi skanneri, digikamera, piirustuslauta, ohjelma, tulostin tai useiden ohjelmien kokonaisuus. Tietokoneilla tapahtuvan kuvan tekemisen historiassa on suunniteltu usein juuri järjestelmiä, joilla tarkoitetaan laitteiden ja ohjelmien yhdistämistä, ei pelkästään ohjelmia.


title: Digitaalinen piirtäminen ja maalaaminen

text:
Tietokoneita on käytetty piirtämisen ja maalaamisen apuvälineinä niin kauan kuin niitä on ollutkin.
Yhdysvaltalaisen Ivan Sutherlandin tohtorinväitöstä "Sketchpad" (1963) pidetään merkittävänä alan varhaisena laitteena ja ohjelmana, jossa havaittiin muun muassa tietokoneen mahdollisuus animaatioiden luomiseen.
Tietokonetaidetta esiteltiin suuressa Lontoossa pidetyssä näyttelyssä, jonka otsikko oli "Cybernetic Serendipity" (1968). Näyttelyssä oli paljon viivaan ja geometriaan perustuvia teoksia. Seuraavalla vuosikymmenellä kehitettiin kuvan renderointiin perustuvia järjestelmiä, joista tunnetuin oli Richard G. Shoupin "SuperPaint" (1972–1973). Digitaalisesti piirretyt kuvat alkoivat olla maalauksellisempia ja värikkäämpiä.


title: Digitaalinen piirtäminen ja maalaaminen

text: Kuvanteko-ohjelmien kehittäjät olivat alussa tekemisissä myös sellaisten musiikinteko-ohjelmien kanssa, jotka jäljittelivät klassisia instrumentteja. Tekijöitä kiehtoi "ihmisen merkkejä jättävä historia" luolamaalausten piirustushiilestä ruiskumaalaukseen. Niinpä luonnollisen median ohjelmat jäljittelevät tavallisesti klassisia piirustus- ja maalausvälineitä samalla tavalla kuin esimerkiksi "Photoshop"-ohjelma on ottanut käsitteitä perinteisestä valokuvauksesta. Tyypillistä kehitykselle oli, että ensimmäisenä kirjoitettiin 2b piirustuskynän algoritmi.


title: Digitaalinen piirtäminen ja maalaaminen

text: Piirustuslauta RAND otettiin käyttöön 1961. Erään japanilaisen sanomalehden kirjainmerkkien hallinnasta sai alkunsa Wacom–yhtiö 1980-luvulla. Läpimurtona voi pitää Wacomin paineentunnistavan ja johdottomalla kynällä varustetun piirustuslaudan ilmestymistä 1990-luvulla.


title: Digitaalinen piirtäminen ja maalaaminen

text: Vuonna 1975 digitaalinen kuvantekojärjestelmä saattoi maksaa 140 000 Yhdysvaltain dollaria, kun sellainen 2005 maksoi noin 1 500 dollaria. Digitaalinen piirtäminen ja maalaaminen alkoi yleistyä 1990-luvun lopulta varsinkin kuvittajien, sarjakuvapiirtäjien ja animaatiosuunnittelijoiden keskuudessa. Graafisten alojen opiskelijat opettelevat piirtämään ja maalaamaan perinteisin välinein, mutta saavat koulutusta myös uusiin menetelmiin.


title: Digitaalinen piirtäminen ja maalaaminen

text: Tyypillistä on perinteisten ja uusien välineiden sekoittaminen. Esimerkiksi graafikko ja kuvittaja Hannu Lukkarinen kuvitti kesällä 2005 Bodominjärven murhien oikeudenkäynnin Helsingin Sanomiin käyttämällä käräjäsalissa tavallista piirustuskynää ja luonnoslehtiötä. Sen jälkeen hän skannasi työhuoneellaan luonnoksen ja työsti sitä lievästi värittäen ja muokaten "Corel Painter" ja "Adobe Photoshop" -ohjelmilla sekä käytti Wacom-digitointilevyä.


title: Digitaalinen piirtäminen ja maalaaminen

text: Ammattitason kuvantekijältä vaaditaan siis edelleenkin piirustus- ja maalaustaitoja. Digitalisointi mahdollistaa juuri monien uusien eri välineiden yhdistelmiä ja sekoituksia, myös esimerkiksi valokuvan ja maalauksen yhdistämisen. Digitaalinen kuva voidaan lähettää asiakkaalle sähköpostitse ja kuvittajat voivat esitellä tuotantoaan verkkosivuilla, jolloin asiakas saa käsityksen tekijän kuvitustyyleistä.


title: Digitaalinen piirtäminen ja maalaaminen

text: Luonnollisen median välineillä tehtyjä kuvia on usein vaikea erottaa perinteisistä piirustuksista ja maalauksista. Nähtäväksi jää, kehittyykö tulevaisuudessa omia, enemmän digitaalisia kuvatyyppejä.


title: Eroottinen hieronta

text: Eroottinen hieronta on hieronnan käyttöä eroottisiin tarkoituksiin. Eroottisen hieronnan tarkoituksena on kiihottaa seksuaalisesti ja olla fyysisen läheisyyden muoto.


title: Eroottinen hieronta

text: Eroottisessa hieronnassa hierottava on yleensä alastomana. Intiimialueita, kuten nivusaluetta, hierotaan tavalla, jota ei esiinny tavallisessa hieronnassa. Eroottiseen hierontaan kuuluu usein myös erilaisten hierontaöljyjen käyttö.


title: Eroottinen hieronta

text: Eroottista hierontaa voi käyttää seksuaalisen kanssakäymisen yhteydessä. Sitä saa myös kaupallisena palveluna, jota ei pidä sekoittaa perinteisen hieronnan tarjoajiin.


title: Edgar Cayce

text: Edgar Cayce (18. maaliskuuta 1877 – 3. tammikuuta 1945) oli yhdysvaltalainen selvänäkijä ja parantaja. Häntä on kutsuttu myös Nukkuvaksi profeetaksi. Caycella oli kyky vaivuttaa itsensä eräänlaiseen transsitilaan, jossa hän vastasi hänelle esitettyihin kysymyksiin.


title: Edgar Cayce

text: Caycen istunnoissa läsnä olleiden mukaan Cayce ilmoitti saavansa yhteyden toisten ihmisten kehon sisälle sekä henkilöiden edellisten elämien tapahtumiin. Cayce käytti avustajaa kirjoittamaan muistiin näiden "lukemuksiksi" kutsuttujen hypnoosi-istuntojen aikana kertomansa hoito-ohjeet tai asiat, koska ei itse transsista herättyään muistanut puhumaansa. Caycen "istuntoja" kertyi noin 15 000.


title: Edgar Cayce

text: Cayce, joka oli syvästi uskova kristitty ja pyhäkoulun opettaja, suhtautui aluksi kykynsä käyttöön epäilevästi. Hänen lähimmät ystävänsä saivat kuitenkin taivuteltua hänet jatkamaan lukemuksia, ja auttamisesta tulikin sittemmin Caycelle elämäntyö. Voidakseen kertoa sairauden syyn, Caycen ei väitetty tarvitsevan tietää sairastuneesta kuin pelkkä nimi ja osoite. Yleensä avun tarvitsijat lähettivätkin Caycelle pelkän kirjeen jossa kertoivat nimen, osoitteen sekä vaivan johon tarvitsivat apua.


title: Edgar Cayce

text:
Tieto Caycen toiminnasta laajeni ja yhteydenottoja tuli eri puolilta Yhdysvaltoja ja lopulta Euroopasta saakka.
Kyseltäessä sairauksien perimmäisiä syitä Caycen puheessa alkoi esiintyä karmaan ja reinkarnaatioihin viittaavia mainintoja. Näissä lukemuksissa Cayce viittasi usein kysyjän edelliseen elämään Atlantiksella tai muinaisissa kulttuureissa.
Toisen maailmansodan syttyminen lisäsi yhteydenottojen määrää entisestään.


title: Edgar Cayce

text: Yhdysvalloissa, Virginia Beachissa toimiva "Tutkimus- ja valistusyhdistys" A.R.E. (Association for Research and Enlightenment) on kansainvälisen Cayce-tiedotuksen keskus. Siellä säilytetään alkuperäisiä Caycen antamia lukemuksia, joita on numeroituna ja dokumentoituna yli 14 000 kappaletta. Alkuperäiset dokumentit ovat tutkijoiden käytettävissä. Nykyään Edgar Cayce -tiedotustoimintaa on yli 40 maassa.


title: Bhishma

text: Bhishma on venäläinen T-90-panssarivaunu, joka on ostettu suoraan Venäjältä Intian armeijan käyttöön tai valmistettu venäläisellä lisenssillä Intiassa, missä on ennestään kokemusta T-72:n lisenssivalmistuksesta. Projekti käsitti kaikkiaan 310 panssarivaunua.


title: Bhishma

text: Ensimmäiset 124 vaunua toimitettiin Venäjällä valmiiksi koottuina, toiset 86 puoliksi koottuina ja 100 osina. Kokoamisen Intiassa suoritti Intian puolustusministeriön Avadi Heavy Vehicles Factory Tamil Nadun Chennaissa. Ensimmäiset kootut Bhishmat tehdas tuotti 7. tammikuuta 2004.